url: =I MINAM HIHNA, POLITICS LEH BIAKNA MAKAITE KOICI KALSUAN ZAW DING. Agelh ~ C. Thang Za Tuan - Laibu Saal\nHome > Thuluui/Articles > I MINAM HIHNA, POLITICS LEH BIAKNA MAKAITE KOICI KALSUAN ZAW DING. Agelh ~ C. Thang Za Tuan\nI MINAM HIHNA, POLITICS LEH BIAKNA MAKAITE KOICI KALSUAN ZAW DING. Agelh ~ C. Thang Za Tuan\nPhoto Credit : Chin World\nZomi eLibrary/Laibusaal aading Thului Ngetna\n- C.Thang Za Tuan\nCinpu Zomi in Zomite’ phattuampih ngiat ding cih lunggulh in eLibrary na kaihkhop thupi kasa a kong pakta mahmah hi. Kei kiang ah thulu pia in lai-at ding nong seh khak manin zong hampha kakisa hi. Mailam ah akuamahpeuh in ngaihsutna kihopsawn kawikawi theih nading leh khangthakte in theihcian ngei kholloh thubulpite ah theih behna khat hizo ding ci- in dik kasa hi.\nHih lai ah i guanding thului nong ngette pen tuni ciangciang in keima theihkhak, phutkhak thu leh ka thukanbehna (research) pan theihdan in kong pulak thei bek ding hi. I thu muhdan, i theihdan leh i sandante kilamdang thei ding hi. A simte in amau theihna tawh akituah keileh kithalnial ding hizenzen lo-in amau muhdan leh theihdan behlap toto in a simsawnte in khinkhai leh etkak theih ding in zat ding bek hi. Thu khat peuhpeuh ah khangluite’ cihdan in “Mittaw sialkhaulet” pen pilvailo thei zaw hi. Mailam ah adikthei pen in muhnate kibehlap in tangzai sak toto lehang kipumkhatna leh mapan khop nuntakna ong khangtosak thei zaw dingin kalam-en hi. LST in zong pilna icih in thumuhsiamna hi ci hilo hiam! A khangto ding gamte ah thumuhna siamte hi. I kithalnial laisiahsiah akhangto hak laiding cihna hi. Thu muhziading tawh kisai in Buddha Pasian in agenna khat ah,”Abeisa hunlai bang kihilh cih na theihnop leh tuni a i gamtatzia en in. Mailam ah bangci omding cih na theihnop leh tuni in bang kihilh i hiam cih thei in” ci hi.\nI MINAM HIHNA, POLITICS LEH BIAKNA MAKAITE KOICI KALSUAN ZAW DING.\nMinam hihna (Ethnic identity)\nLeitung mi khempeuh minam kilamzia ah amau mun leh mual, minam ciatpan in amau min kiphuah leh aminam min kilawhnopna dan a omciat hi. Tuate tel baih theih ding in mipilte zat Science thusinna ah Taxonomy of Biological classification ci-in singkung lopa leh ganhingte a nam khenna dan a kizangdan in ei minam pianna nungsul limtakin telkantek in sangsiam, zangsiam thei lehang minam vai ah kimotseel cih om nonlo ding hi.\nTua dan zuihna ah, mihing in 1. Ama’ min leh puam (personal name-species), 2. Khua leh tui min (genus), 3. Behlephung/innkuan min (clan-family name),4. Bawng/khiil min (relative name –order), 5.Minamkhen min (sub-tribe), 6. Tualsuak minam min (indigenous tribe/ethnic group), 7. Gam minam min (nationality), 8.Minam kuam min (race -order), 9. Minam huam min (class), 10. Phungpi/kungpi/bulbal min (stock - phylum), 11. Piankhiatna min (origin), leh 12. Abuppi in lawhna min (kingdom) cihbangin ana khentelna uh tawh kician gen in lawhna dan zat huai hi.\nGencianna: Kei bang ka minpi leh minno in ahizong, khua min tawh in ahizong, behlephung min, bawng/khil teenna mun zui in Maalte, Guite mi/Paihte mi, Tonzang myone te, Tedimte, Kamhaute, tualsuak minam min in Khamtung mite/Zomi cih ahizong in hong kilo lel hi. Gamdang i zin ciang i gam minam min ahi Myanmar (Burmese kici masa), ei pau in Kawlmi min in hong kithei leh gamdang aate in alom in Asian te hongcihna mun ciang dong in min tampi in hong kilo toto lel hi. Bulkan toto lai lehang, minam huam min: Tibeto-Burman; minam kuam min: Thet (Sak); phungpi/kungpi/bulbal min: Mongoloid; khawkpikhen min: Asian; piankhiatna min: Adam leh Eve; abuppi in lawhna min: Leitung Mihing (Homo sapiens) hihang.\nTua hi a, amun amual, athu ala leh adawl (level) zui in ong kiciaptehna zui in hong kilawhna kasang siam lel hi. Minam min ahi Zomi ikicihna aniamsak tuan kahikei hi.\nEi Kawlgam, India gam leh leitung ah Chin/Kuki in midangte in ong kiciamteh masa in tua min tawh apualam ah ong kithei tampen lai hi. Kawlgam ki-ukna Thubullet ah zong official in ‘Chin’ cih tualsuak-minam min mah in 1947, 1974, 2008 kumte ii Gaambup Thubullette ah tuni ciangdong ong kikoih lai hi. I mibup in hong kiciaptehna pen ei minam min tatak ahi ei kilawhna Zomi min tawh Constitution ah i khelzawh masiah Chin ong cihna level/munzui in i san(g) siam phot lai ding hi. En, Myanmar/Bamarte Kawlte icih mah bang hi. En Kawl icih lam zong amau atheihkhak hetloh mah uh bangin ei zong amau Chin ong cihlam uh Zomi kim in i thei khin zenzen kei hi. (Kawl gam cih pen Zanglei, khanglam gam, a niamna gam cihna hi in Kawlte pen Zanglei gam mi, Khanglam mi, aniamna ah teengmi icihna hi. (Mualtung leh Zanggam aateeng ei Zomi khempeuh in “Kawlgam, amite Kawlte” iciciat hi cih U Salai Tun Hlaing, State Education Officer (Retd.) in ong gen ngei hi. Mt. Popa mual zong ei Zo pau hi-in Pupa mual hi. Kawl pau lah hilo Pali lah hilo hi cih zong ama’ ong genna pan diksa in 1986 kum in Dr. Tualcin Neihsial kahilh pen aman Manglai in ong atkhiatna pan mikim in hong sang thei pah diamdiam hi.)\nTua mah bangin Kawlgam sung tualsuak minam dangte ahi Kachinte in eimi pen Khang hong ci; Karen te in Chaw hong ci; Yakhaingte leh Monte in Kyaw ong ci; Yaw te in Chang hong ci in Shan te in Khyang hong ci hi. Ahizong in ei leh ei in, eimau kilawhna ciat ahi Asho, Cho, Khumi, Laimi, Laizo, Matu, Mizo, Zomi, cihbang hi. I vekpi un All Chin abup in icihnopna mah hipah hi ong ci ciat uh hi. Mangkangte in Kawlgambup honglak khit uh ciangin ei India leh Kawlgam kikal a om mualtung minam tuamtuamte abuppi in kilawhna om nailo in Kawlte leh Vaite ong lawhna tawh Chin-Kuki in ong ciapteh uh hizaw hi. Tua ban-ah eimi sung ah ka minam min uh Zomi hi-ung ci in tua hun lai in ana pulakthei lian ki-om khalo zong hithei ding hi. Ei Zomi thu a at masa Mikangte in bel Zo, Dzo, Yo, Yao, Zhou, Shou, Yaw cih bangin ong ciapteh sak ban uah Kawlgam mipilte leh Tangthu atte lak ah tawm pulak kik pak lehang:U Ba Than, U Thein Pe Myint, Burma Socialist Programme Party (BSPP) leh Daw Aung San Suu Kyi te in zong, “Chin te in hong nial tantan loh uh hangin amau leh amau Zomi/Mizo akici uh hi,” ci-in hong ciaptehsak ciat uh a, i hampha mahmah zaw hi. I vekpi in Zo cih min tawh kilo masa hihang cih kapom hi. Tua mah bangin Sho, Cho, Khu, Zo, Yaw, ci-in aki-atte khempeuh zong “ZO” cihna akibang ‘aw’ khat hi in, amun leh ahun zui in awsuah akibanglo bek hi ci-in linguists te leh historian te in tel gen lai uh hi. Hih “ZO” cih awsuah pen a nungsang ciangin awsuah kilamdang hilel ding hihang. 2012 kum in Myanmar Election Commission in Zomi cih minam Kawlgam ah omkei ci-in ong phiatsawm lai un, Zangkong ah om Tedim Kipawlna makaihna tawh Zomi ommah cihna amatlap laipi teng tawh memorandum kigelh in Politics ah i makaipi Pu Cin Sian Thang minthuh tawh ahun lapin akipuaktoh ciangin ong nial thei nonlo in, “Zomi ommah” cih leh ZNC pan in ZCD (Zomi Congress for Democracy) Party in ong sangpah uh hi. Hih in tulai Democracy Kumpi’ thakte ong sanna akip hita hi.\nTua ban ah ei kilawhna sung ah zong tawmtawm pau kammal akilamdang sim leh akilamdang lualo in awkaih leh aw luanzia kibang khinlo bekin ei muntek a kilawhna ahi: Anu, Khongso, Muan, Dai, M’kang, Rongtu, Mi-e, Senthang, Lautu, Zotung, Zophei, Matu, Mara, Laizo, Sim, Zahau, Khualsim, Ngawn, Zanniat, Lente, Tapong, Hualngo, Khuangsai, Thado, Zo, Sihzang (Siyin), Saizang. Teizang, Phaileeng, Gangte, Vaiphei cih bangin ikikhen sawnsawn a kipumkhat theih nading in pil ngaihsut huai mahmah thu khat hita cih Makai lam thungaihsunsunte in kideih ciatta hi. I minam kepnadan a sang zaw in ngaihsut ding hizaw hi. Akuamah peuh in ei khua leh tui, beh leh pau awkaih kibang ciang leh ei kilawhna ciat ciangbek i ultungsak luat det laisiah aniamkiatlai leh sanggam laiguizawngte khempeuh tawh kipumkhat nading hamsa lai ding hi. A dawldawl in i minam min gawmsiam, zuunsiam, muhsiam, sansiam, zatsiam ding kisam hi.\nBangbang in a tuamtuam in ikilawhnasa a omta zongin tuni ciangciang ah i minam bup min tatak pen tangtawng akipan in i vekpi in Zomi kici atamzaw om hihang cih amatlap kip zaw kimu hi. Koilai mun itun ciang lawhna min tuamtuam kivawhkha ihihiam cih theihnop huai leh kanbeh lai ding thu hi. Gtn. Falam, Khalkha, Thantlang gam aa teengte in “Laimi” akicih uhpen Falam khuagei Suntla khuataw ah Lailun suang kuahawm ah ateen na uh zui a ‘Laimi’ kici hi acih uh zong thudik hithei ding hi. Amaute bek tangkai in adangteng minlawhna kihual hi.( Sho, Cho, Khu, Zo, Yaw). Falam ah Sia kasep lai in tua Lailun suangkuahawm sung ah valut in atangthu ciaptehna uh zong upate kiang pan kakan khia ngei hi. Tua mah bangin min tuamtuam tawh ei munsan tek pan ikilawhnate hangin kuamah kipampaihse kuullo kasa hi. I vekpi bup icihnop ciangin Kumpite hong ciaptehna tawh ikisap, kilawh kuul phot lai hi. Kua aituam hi zenzen lo hi.\nZomi ikicihna i pupi Pu Zo ahihman maw, teenna mun mualsang ah teeng in a ‘zo’ na mun min zui maw, tanglai in i teenna gam masa mite in ong lawhna maw, i makaipi Hausate ii min maw, teenpihkhawm masa minam khatpeuhte min pan i lak maw, i gualzawhna hangin ‘Zo’ akici maw, Sen gam Zhou kumpi min kila ahihiam cih bangin ngaihsutna tampi om hi. Tuni ciang dong ikantheih tawp ah i min a man pen ZOMI hihang cih Zomi Makai masate leh laibu bawl masate ahi Pu Gougin, Captain Sing Khaw Khai, Dr.Vumson te leh adang tampi in i lungkim pih ta hi. (ZOLUS No. 15, 2011; No.20, 2016-17 leh Zingsol Lom 15, Hawm 1 na February 2013). Tua ban ah tulai eimi mipil tampite ii gelh Zomi ihihna gen laibu “Prism of the ZO PEOPLE”Chief Editor: K. Vungzamawi et.al, Published by Zomi Human Rights Foundation (ZHRF) on the 3rd World Zomi Convention, 2013 Second Edition leh First Edition 2008, published by The 60th Zomi Nam Ni Celebration Committee; leh Chin: History, Culture & Identity, Ed. K.Robin, Mizoram University, Aizawl, 2009 te ettehkak huai hi.)\nI minam min pen bangpan in i ngah hitaleh Zo leh Zomi cih kammal pen, i kampau ah, i laphuahna ah, i tangthu sutna ah, i ngeina ah tampitak in thuklut khin in i lungsim tawng dong hong vut mahmah ahihman “Zomi” cih pen eimau min tatak mah hi hi cih I telta hi. Akip semsem nading in mailam ah Post-graduate studies na-ah scholar te in Thesis/Dissertation atna ding in a kanbeh ding un nutsiat phot ni. Chin in hong kigawmtuah masakna kammal pen Zomi-Chin kuama kampau pan hipeuhmah lo hi i ciciat hi. Ei Zomi kici hih masakna ikisaktheihpih leh zuunsiam ding bek hi. I sanggam dangte in zong ei muh bangin hong teltheih ding, hong san siam ding, hong pompih ciat theih nading un i kampau leh kikholhna, gamtatna pan picinna leh thukhualna lungtangpuak tawh i hanciam zaw ding hi. Min lawhna tawh kipampaih khakna ihihsak hetloh ding uh hanciam ding hi kasa zaw hi. Banghang hiam cih leh ei Zomi bup pen Kawlgam mibup ii 1% zong ihizo kei a, atuamtuam in nam 50 val hong kikhen nuam sawnsawn lai hi. 1998 kum Zo MinamNi Kum 50 cin Yangon ah akibawllai in ei Chin minam atunglam ah kipulak khinsa Nam 7-8 ciangbangin gawmtuah theih detding hileh kithutuak baih zaw, ki mazang zaw tham dingin hoih kisa hi. Kikhen behbeh thamding ihi hetkei hi.\nEi mah bangin a innteekte/agam mite’ kilawhna leh midangte’ in a lawhna uh akibanglo leitung gam leh minam tampitak sawmnih val om tham hi. Tuate sung ah ei theihkhak pak in, Indiate, Sente, Japante, Bhutan te, Kawlte, Koreate, Spainte, Germanyte, Greekte cihbangin hi, (ZOLUS Vol. 15, 2011 p.85-86).\nPolitics pen gam ki-ukna leh manawt nadingin thuvaanna leh vaihawmna hi a kuamah peng theilo hi. A hizong in politics nasep tawh akivate in ahihleh i minam min koici kalsuan pih ding cih tawh kisai in mi tampi kibuailawh theih nonlo dingin dinmun laksiam, kaihtuah siam kuul kasa hi. Tuamah bangin Political Party zong nenseek teteklo zaw in taangzai theithei in gawmtuah theih ding leh midangte’n ong tel theih leh ong san nop ding un pulak siam, zatsiam, zolsiam ding hi kasa zaw hi. Americante icih amau USA acihziau uh amakai masate tangtawng kum 200 val pek a kipan in Party lian nih in tuni ciangdong in ading lel uh hi. President lui Obama pen mivomte hi in America (USA) ah leitung minam khempeuh a vom, a kaang, a eng, a dul cihbangin kim phialte’ teen khopna gam ah midang om kei ung, kavekpi un Americans te vive hi ung acihziause tawh mipi lungkimsak, thalawpsak, kisatheisak, hampha kisasak, khamuangsak ciatin minthang pah zaw mahmah hi. Midangte elbawl, puaseh, langbawl, gimneih selo zaw in ahoihlam leh kipawl khop siam, sepkhopna tawh kidembawl niloh zo lehang i khangto semsem baih zaw ding hi. Midangte zong huamkimsakzo ihihsak zawh ding hoihzaw tham ding hi. Etteh ding khat ah, Captain Mang Tung Nung in politics ah alutcil in “Khamtung Suahtak Vaihawm Pawlpi (KSVP)” 1947 kum in phuan in tua tawh Zogam ki-ukna lui pan in ki-uknadan thak ah Kawlgam suahtakna ngah zawh ki-ukna paizia tawh tonkhawm dingin hong laihzo hi. Ahizong ei Tedim gambek (tu in Tedim leh Tonzang townships) huamlel Political Party pen 1957 kum February 20 ni ciangin Chin National Organization -CNO in a laih ciangin Tedim gam bek ah ama’ Party min kidawk hinonlo in Falam, Khalkha, Mindat, Matupi, Paletwa dong ah CNO Party min tawh mekuang lui MP ngah sanggamte ong tampah hi. Tua ahihman Mangpau in magnanimous, magnanimity acih lungsimpuak picinna leh mipitanna neihding thupi kasa hi. “Hawmsem nungta, nebum sibaih, Kamsiam siallei saang” cih thuciin zong i nei hi. Gam thupi, mithupi icihte alungsim uh athupite, ahuamkimte, apicin vai thukhual nuntakna neite hizaw uh hi cih phawkhuai kasa hi. Zogam ah Politics Party khat leh nih kan omkei leh limci zaw, kithuhual zaw ding hihang cih ka umzaw hi. Politicians bek hizaw lo-in Stateman akici, gam-it tatak a vaihawm nuamte tam zaw lehang i gam khangto baih zaw kanlai dingin ka lam-en hi.\nBiakna leh Minam Vai\nTulaitak in Zogam ah Tapidaw kici Christian pawlpi tuamtuam tawh ei Zogam ah Zomi bup 90% val ihita hi. Kawlgam leh leitung gam tuamtuam ah lal in i Christian Biakna mah i pan/phuan/mapang koikoi hi. Leitung vai tawphah in sapai in beh leh phung, u leh nau, lawm leh gual tawh Pawlpi ah Pasian a bia a om mah bangin in kipuahthak in Kha pai in Zo kam, Kawl kam leh Mang kam tawh minamkim tawh Pasian biakkhop ziahziahna zong a nei kiukiu i tamta a, lungdam huai hi. Kei muhkhopna ciangciang ah Biakna pen Kha pai, LST pai, (Back to the Bible) ding ahizawtham in kamu hi. (Jn.4:24; Ps. 15 cihbang ah). Biakpiakna icih in lungsim kisuahkhia in suaktatak leh Pasian leh gumpa Jesu um in Pasian biak ziahziah ding ahizaw in kasang hi. Leitung nuntakna ah lawhcing in nuamsa ding leh sihkhitteh vantunggam ngah ding cih khamuang ding a bulpi in kasang hi. LST lobuang Constitution leh By-law atuamtuam atam omna Pawlpite, minam pailua, u le nau, beh leh phung leh pau awkaih kibatna a ultungsakte’ biakpiakna pen suakta phalo zawdeuh ding in kamu hi. Pawlpi Siate, Upa makaite leh Pawlpi mite pen lungsim siangtho mi, minam leh gam zong it, Pasian leh gumpa it in zahtaak leh khamuang takin abia leh minam vaipailote hileh hoih kasa hi. Pawlpi leh Pasian nasepna ah mun leh mual, ukna aana deih Sia, upa leh mipi sungah a om ciangin Biakpiakna kisawngsawlawi thei zaw hi. Tua mah bangin Politics leh Religion kimeekmat lozaw hileh hoih kiciciat hi. Gamvai makaihna ah Biakna makaite in amakaihna gamte akhangto hak hi. Buaina atam zaw hi. Thuhilhsia 12:13 na mah bangin Pasian in hong khaam (Commandment), hong sawl,(Commission) leh ei kipiakkhiatna, (Commitment) hih thum Biakpiakna ah thupi kasa hi. Kilem nading, lungnop khamuan nading leh thupha piakna munte ah Biakna Siate leh amakai upate kisam phadeuh hi.Tua ahih manin gam khat ah Gam-ukdingte, Kumpi nasem dingte, gam hudingte, thukhendingte, sumbawl vanzuak dingte cih bangin tavuan/ vaaipuak/ siksan om dimdiam ciat mahbangin ei sepsan ciatmah sepding hi kasa zaw hi.\nPasian in leitung mite hong piansakna thu tel in, adawldawl in muhsiamna leh ki-itna tawh ei kivaknadeuh ciat ah minam itsiamna, gam aading in kimangthei nasep khat asem hihzawhna, lungsim sianthona, thumuhsiamna leh hong siam Pasian zahtakna in ei leitung mite aadingin ahoih pen nasepna, pan mun lakna leh a lunggulh huaipen i nuntak pihding thu laigil hi kasa hi.\nItem Reviewed: I MINAM HIHNA, POLITICS LEH BIAKNA MAKAITE KOICI KALSUAN ZAW DING. Agelh ~ C. Thang Za Tuan Description: Rating: 5 Reviewed By: Cinpu Zomi


timestamp: atn

url: =Kumpi Phiangsiah (Government Tax) :: ZOMI DAILY\nposted on 10 May 2018 at 10:48 pm Lomkholna: News, Zomi\nKumpi Phiangsiah Sipin te’n kumsimsim hong don pen tun hong dong kik ta uh hi.\n2017-2018 Fiscal Year ဘ႑ာေရးႏွစ္ pen 2017 April pan kipan aa 2018 March ciang ahi hi. Tu aa kong don uh pen 2018 April pan September dong kha (6) ai tangding ahi hi. Nungkum aa zah i a lang hong hipah ding hi.\nKumpi Fiscal Year ဘ႑ာေရးႏွစ္ kilaih nuam ahihman in kha (6) ai bek hong ki dong phot hi. 2018 October pan 2019 September kumkhat ai tang ding hong ki dong leuleu ding aa 2018-2019 Fiscal Year ဘ႑ာေရးႏွစ္ hong suak ding hi.\nTua hong ki dong Phiangsiah thulu te pen i theihtheih sa teng ahi hi.Nam(4) in kikhen hi.\n(a) Inn leh leitang sap\n(d) Ninbuak/paih man te ahi hi.\nBanghang in intui lah lalo tui sap kipia, banghang in ninbuak/ paihman kipia cih te leh lammeilah omlo (or) lampizik aa tenglah hilo piak kul ding a hiam? Ci’n lungkimlohna (complain) a neite a ding hih Tedim Municipal page ah tamveipi hong ki telgen khinzo hi.\nA telpipi a telo kineih aa hong phin bawlbawlte leh a tello kineih aa nai (1) bang hong dong niloh te’n limtak nasimkik unla na tel zawh tuan kei uh leh zum ah hong pai in hong dong un.\nNungkum aa sumngetnalai (ဆင့္စာ) pen vanmel (blue colour) hi in tukum kha (6) ai hong kidon nading pen ankampakmel (yellow colour) ahi hi.\nSumngetnalai kong hawmkawm un a piapahnuam te’n kipiapah thei in sumpiakhin cihna (voucher) zong kipia thei pah hi.\nZumpaipai sang ci’n hong pia pah tamzaw hi. No inn lian hong kipai nailo bek hi kha ding hi. Leilum,Lawibual,Khuapi (Myoma) leh Sakollam vengbup ah hong ki vakvak ta hi. Sumnapiak khitnalai (voucher) pen limtak na kepsak un. Khatveivei mihing i hihna teh ki telkhial thei aa tuahun ciang tualai nalak theih kei leh nang hong gum zolo kha ding hi. Tedim Municipal\nPrevious: Malaysia UNHCR zumpi Friday (May 11) ni ki hongkik tading\nNext: Tuunnu Itna ~ Dong Mung


url: =Zawn baihna thusim ~ Job Cinpi :: ZOMI DAILY\nposted on 25 October 2018 at 11:16 am UTC+9:30 Lomkholna: JobCinpi, News\nHauhna thusim a om mah bangin zawnna thusim zong na om hi. Zawnna thusim kici ahih manin theih loh kaal-in hong zawngsak thei ziau ding hi. Mi pawlkhatte in hauhna thu bek kan uh a, bang hangin kizawng cih kan lo uh hi. Tua hangin mi pawlkhatte khasum tampipi ngah, sum tampipi a met dingin na semin sum zong uh hi. Ahih hangin a zon masaksak uh khol theih mel nei lo uh hi. Sum lut a tam mah bangin a luangkhia zong nasia pah hi. Tua bang mite in zawnna thusim thei uh leh tua thusimte piel thei ding uh hi.\n” Zawnna thusim”\n1. Nopzat le mawkzat khen thei ding\nSum cih pen a zat dinga kibawl ahi hi. tua manin zang ngam lo a, singkuang sungah kalhcip ding ahi kei hi. Ahi zongin zat nading a kisapna munte ah zat ding hi beka sum zat nading zon kul lo hi. zat nading mun a zang theite sum a nop zat hi uh a, sum zat nading a zongte a mawk zat ahi uh hi.\n2. Ngahna sangin a tam zaw zatnopna\nKhat veivei ciangin ngahna sangin a tam zaw zat loh a phamawhna mun a om hun om ding hi. A diakin khasum sang lo a, mun masak nek masak a thuah nektawm zongte adingin a sep a bawl nai loh nangawn a ne khin om thei lai ding uh hi. Mi hai mi mintangte in na hauh nadingin na kivak penpen sim in, ci uh hi. Ahi zongin nasep bawlkhatte pen bang zah takin i kiva phial zongin hauh nading lampi a om thei lo, nasep pawlkhat om thei hi. Tua bang nasep a semte adingin ngahna sang a tam zaw zang lo ding cih pen an ngawl ding cihna tawh kibang thei hi. Ahi zongin hauh ding a hanciam nuam, nasep hoih tawh sum a zong nuamte adingin ngahna sangin a tam zaw zatna in zawnna kipatna ahi hi.\n3. Gualnopna le kitahna uk luatna\nNungak tangval gualnopna ahi a, zu le sa khamtheih guih theih tuamtuamte tawh gualnopna ahi zongin tuate a lunglut lua mi peuhmah bang zahtakin a hau zongin zawhna tawh kimaituah ziau thei uh hi. Kitahna tawh a hau mi om nai lo uh hi. kitahna cih pen a taktak ciangin a kizongsang thei khat ahi hi. A sawtna ah a sum a met cih ding sangin kitah himhim ding cih lungsim tawh a kitah nuam mi pawlkhat om thei uh hi.\n4. Sum leitawi’ hangsan luatna\nHau nuam lua ahih manin ama neihsa in a cit loh nasep lianpi khat sep ding gelna tawh a inn a lo pong lianga sum a leitawite, a ngah ding om ahih manin tuate lametna tawh sum a leitawite dinmun pen a lau huai mahmah ahi uh hi. Hau ziau thei uh a, bom ziau thei uh hi. A theihtel mahmah, a siam mahmah nasep khat a semte ahih uh leh hauih nading lampi om thei hi. Ahi zongin a sep ngei loh, a kihanthawn cihte tawh a septe ahih uh leh bem val ziau thei uh hi. A tei mahmahte nangawn zong a bem val ziau tampi om khin uh hi.\n5. Deih le kisap a khentel thei lote\nNa khatpeuh a lei ciangin hih ka na lei pen ka kisap a hiam, ka deih mawkmawk a hiam cih a khentel thei lote zong zawnna lamah niam kiat baih mahmah uh hi. Mihau mahmah khat in hih bangin gen hi. ” Van khat ka lei ding ciangin tua van pen a tawm pen mun nih bangah a kizat theih kei leh lei loh ding ka kizo zaw hi,” ci hi. Khat veivei ciangin deihna in zo zaw ahih manin i deh khempeuh a kisam tawh kibang pah lel thei hi. Ahi zongin tua a kisapna taktak bang hiam cih sittel ding kisam hi. Job Cinpi (Zomi Laisim nuamte)\nPrevious: Malaysia, Kuantan zuanin apai palik mawtawkhat tuahsia in palik mi 2 si\nNext: Refugee te aciahkhia dingin thagum tawh kisawlloding ci’n Malaysian Foreign Minister in genkhia


url: =Zomi leh Zogam – 1 :: ZOMI DAILY\nposted on 17 December 2014 at 4:14 pm Lomkholna: Article, Langkhankhai, ZomiTimes\n1. Zomi kuate hi-a, Koiciang huam hiam?\n2013 ZBC Khawmpi, Carson Baptist Church, Kalaymyo masiah Zomi leh Chin kizang khawmkhawm a, Zogam icih ciangin Chin State leh Zomi Chinte tenna munteng ihuamsak hi. Zomi adeihlote in zong Zomi acih uh leh Chin cihna hi ci-in sang thei uh a, tulai Chin kicinuamte zong Laimi, Khumi, Laizo… kicilel uhi. Eizong Zomi ikicih pen ZBC hangin angtang takin ikici a, Chin state hangin Chin zong asang theite ihi hi. ZBC pen Chin tawh kikhek nailo hileh Zomi akicite in Chin sang thei lai ding hi ci-in Chin Journalist Network makai Pa Bawi tungah ka gen ngei a, ZBC pan CBC khekna pen Chin gualzawhna leh Chinmi kiamna hi ci-in ka holimpih hi. Leitung kiukna ah Chin hilelin Biakna ah Zomi\nhileng akikhen nailo ding ihi hi. Ahi zongin ZBC kiteel simin Chin deilote in ahamtang bawl ciangin 1995 kumin ZBCM (TBA, TAB, ZBA, SRBA, TTBA, TVBA, KZBA, KVBA) in paikhiat ding geel a, TBA, TTBA, TVBA leh KZBA kigawmin ZBCM piang hi. ZBCM panin TBA tuam omin TBC hita hi. 2013 ZBC- Carson ah ZBC pen CBC tawh akikhel ciangin CBC ah KVBC lutlo-in tangdin a, Zomi akicithei sensen ZBCM, TBC leh KVBC-mimal 60,000 val om hi. Tuiphum ahilote zong ahun amun zuiin Zomi hing acite tuam om veve hi. Avekpi ahikei zongin atamzaw Zomi (zo) akici thei Kalay Diocese (RC), Tahan Section (AG), Tedim District (AG), SDA (Confrence + Mission) … cih leh Kawlpi, Tamu, Tedim pawlpi phualpizumpi aa aneite hideuh hi. 2013 khit ciangin 2014 Census hong om sawnsawn ciangin Chin leh Zomi(Zo) akikhensiang sitset tawh kibanga, igawm nop lai hangin kigamla semsem zawsop hi. Ei deih leh nial thu hilo-in Kawlgam thuluan tawh kizui hilel hi. Zomi kuate hiam cih tawh kisaiin Zomi hing acite hipah a, Zomi hing acinuamlote huam zolo,amau kihuamkha saklo uhi. Ei deihkaih tawh Zomi kila theilo a, ei deihloh thu tawh kinusia thei hituanlo hi. Kawlgam mi khat Kawlgam leh Kawlgam mihuam ah i’om leh Kawlgam mi kihi a, US citizen asuakte Kawlgam mi kici thei nawnlo, US gammi kici napi Zomi leh Zo minam hihna bei tuanlo hi.\n2. Zomi Koipan Kila hiam?\nZomi pen Pu Zo Suante, Zolak aa atengte leh Israel Joseph suan Jomite cih nam 3 panin Pu Zo Suante hihang cih atamzaw in sang thei hi. Zolak leh mualsang aa teng khempeuh Zomi hilo hi. Israel tawh kizopna ineih hangin Israel Pasian biakna dawibiakna aa ineih simloh,ikimematna omlo hi. Pu Zo Suante in lai, pau leh ngeina atuam aneih ciangin Zomi ihi cileng kikhiallopen ding hi. Zo leh Zomi deihte akibang hi-a, Zo leh Zomi apomlo adeihlote minam tuam hipah ding hi. Zomi hihang ci-in igenpihna tawh ahihna atheite Zomi hi-a, Zomi hinapi Zomi akici nuamlote zong Zomi hilo thei hi. Banghanghiam cih leh amah Zomi kici nuamlo hi. Zomite ngaihsutna ah Zomi leh Chin kibang napi, Chin deihte in Chin nuai ah Zomi minam neu khatin koih uhi. 2013 leh 2014 khit ciangin Zomi akicite Zomi hita a, Chin tawh kikhen vilvel ta hi.\n3. Zogam In Koiciang huam hiam?\nZomite akicite tenna munteng Zogam hi-a, Zopau bek akizatna mun pen Zomite Inntual hi. Lamka ah Zomi Council nuai ah minamneu tampi kigawm a, Mizoram gambup Mizo/Zomi kici a, Tamu, Khampat, Kawlpi, Tedim, Tonzang, Cikha gam mite in Zomi hi ung ci ahih manin Zomi hiin ateenna Zogam ci uh a, Zotung Zophei Asho zong genpihzo hileng Zomi, Shomi kihithei hi. Zogam Zomi cih aneiteng in Zomi hi ung ci uh a, atenna munte Zogam ci-in lo uhi.\nPrevious: Minam kemcing Upadi (Law – Dan, Ngeina) – 1\nNext: Tulaai Leitung Thuthang Tuamtuam Updates Dec 17, 2014


url: =Thum Gawm Pasian ~ Thang Siangh :: ZOMI DAILY\nposted on 12 April 2016 at 8:45 pm Lomkholna: Article, Biakna, Thangsiangh\nThuman lamhilh Khasiangtho ngenin i thuum ding hi. Doctor degree te Phd degree te, leh leitung pilna liatnate leh pawlpilian majority lungsim suahkhia photin Pasian piak Khasiangtho pilna muangin thuman khatkhit khat pholhkhia ni. Kamsangte leh thuhilh zuaute hilhna khempeuh pen Laisiangtho bekmah tawh kisittel thei ding hi. Ih tawi laisiangtho tungah Topa in, i mit hong honsak ding hi.\n“A kipatcilin ‘Thu’ a om hi. ‘Thu’ in Pasian tawh a omkhawm hi. ‘Thu’ zong Pasian mah ahi hi. Acil pekin ‘Thu’ leh Pasian a kibang uh hi. Nakhempeuh peuh Ama bawl hi a, Ama lo-a kibawl na khatbeek’ omlo hi.” John1:1-3.\n“Vangtung ah, Pa, Thu, Khasiangtho ciamtehna thum om hi. Hih thumte kipumkhat hi.” 1John5: 7.\n“Hih leitung tawh kikhenin nangkiang ka hong pai ding hi; ahi zongin amaute leitungah omlai hi. A Siangtho Pa aw, keima tungah nong piak amaute hangin namin a kipna dingin; eite in pumkhat ihih mah bangin amaute zong pumkhat a suakna dingin.—”John17:11,\n“Pa kiang pan a hong pai thuman-thutak tawh kidim Khasiangtho ahi,Pa kiangpan a ka hong sawl Huhpa Khasiangtho hong tun ciangin, keima thu tetti hong pang ding hi.” John15:26,\nA simkha sanggamte tungah Topa Khasiangtho in hong tutpih henla, mit hong honsak tahen. Pr Thang Siangh\nPrevious: Khualzin zin khat na hileh hih thute ciamteh in!\nNext: Zaknop kasak thu khat ~ Hau Za Cin\nThawng Khen Mung Sukte says\n24 October 2017 at 5:43 pm\nKi tel cip ei Sia tha ngah lua\nMalaysia misi luanghawm sungah RM20,000 manneiding vankham kimu


url: = Pathian taw bangbang kizopna maan nga thei tukhi ziam?\nPathian taw bangbang kizopna maan nga thei tukhi ziam?\nDokna: "Pathian taw bangbang kizopna maan nga thei tukhi ziam?"\nZokikna: Pathian taw kizopna “maan” nga theina tuin eite in “ih khialhnate” ih heak maksak tu ahi hi. Ih khialhna ih ci ciangin mawna ih son nopna ahi hi. “Napha a seam kuama a om bua hi. Mikhat zong in na pha seam ngawl hi” (Psalm Late. 14:3). Eite in Pathian thukham ih langpan hi. Eite in “lam a khial tuu taw ih kibang hi” (Isai. 53:6).\nMawna thaman in thina hi, cisia a zaknophuai thu hi ngawl hi. “A maw tha sia a thitu tha ahi hi” (Ezek.18:4). A zaknophuai thu in a dik Pathian in eite atu tatkhiatna lampi hong hon sak zo hi. Jesu in Pathian ii deina hibangin pulaak hi. Tua in “ a mangthang mite a zong tu le a ngum tu” ahi hi (Luke 19:10). Jesu in thinglamte tungah a thi laitak hibangin a tangkona hangin Pathian deinateng man siat zo ahina hong lak hi. Tua in “A zozo hi” ahi hi. (John.19:30).\nPathian taw a maan a kizop theihna in mawnei ih hih hunlam kiheakna pan in kipan hi. A zomah Pathian tungah ih mawnate ih kisit tu ahi hi (Isai. 57:15). Ih mawnate ih sua khiat tu zong ahi hi. “ Hong um hong sang sak le thumanna hong pia sia na lungtang hi-in, na mawnate pulak-a tatkhiatna na nga na in na kam ahi hi” (Romte.10:10).\nHih kisikkikna sia upna taw sep tu ahi hi. A tuanin Jesu ii a thina le alam dang ama nuntak kikna hangin ama sia na ngumpa le na hunpa tuin kilawm hi, ci-a upna ahi hi. “…… ‘Jesu in Topa hi’ ci-a na kam taw pulakin ama sia Pathian in thina panin hingkik sak zo hi, ci-a na thinsung tawngah na up le ngupna na nga tu hi” (Romte. 10:9). Adang Lai Thiangtho khan tampitak in zong upna taw kisai-in a sonna mun tampi ah ih mu thei hi. John. 20:27; Sawl.16:31; Gal.2:16; 3:11, 26; le Eph. 2:8.\nPathian taw mantak-a kizopna in nang tangin ama hong sepsak nate hangin ama tungah lungdamkona ahi hi. Pathian in eite atu hunpa hong pia hi. Hunpa in na mawna tangin thina hong thuak hi (John.1:29). Ama in thuciam hong pia zo hi. Tua thuciam in, “ Pathian min a sam mi theampote in tatkhiatna a nga tu uh hi” (Sawl. 2:21).\nMawna kisikkikna le mawmaisakna ii a pha bel sontena in tapa mangthang tangthu ahi hi (Luke.15:11-32). Tapa a neu zaw sia in a pa neisateng a dei bangin zang tum hi (aneu.12). Ama sia a khialna hong kiheak ciangin innah ciah tuin hong khentat hi (aneu.18). Ama in tapa za in hong kikoi nawn ngawl tu hi, ci-in ngaisun pong hi(aneu.19). Ahizong in tua a ngaisutna sia khial hi. A pa in ama a langpang a tapa sia a it ngeima-in it veve lai hi (a neu20). A mawna theampo mai sak a, pawi vawt sak lai hi (a neu 24). Pathian in ama hong piak thuciam keamcing hi. Ih maw nate zong hong mai sak hi. “Pathian sia thinsung tamzante taw kinai a, thinsung ki niamkhiatte hun khia hi” (Psalm Late.34:18).\nPathian taw mantak-a na kizom nuam le hibangin thu na ngen thei hi. Hi thungetna hang ahizong, adang thungetna hang ahizong in ngupna na nga batu hi. Khris upna hang bekin mawna kol sungpan hong hun zo bek tu hi. Hi thungetna sia Pathian um na hihun lam ama tungah sonna hi a, ama hong ngealsak ngupkhiatna hangin ama tungah lungdamkona zong ahi hi. “Topa awng, keima in nang kong langdo manin thu khenna a thuak tu ka hihi. Ahi zongin Jesu Khris in ka thuak tu thukhennateng hong lak sak siat zo hi. Ama ka upna hangin mawmaisakna a nga tu ka hihi. Ngupkhiatna ka nga na tuin ama ka muang hi. A lamdang nong hesuakna le mawmaina – tawntung nuntakna letsong hangin lungdam kong ko hi! Amen!’’


url: =Cidam Nading A Manpha Mahmah Maigah. Agelh - Sianu Vung Hau Lun - Laibu Saal\nHome > Thuluui/Articles > Cidam Nading A Manpha Mahmah Maigah. Agelh - Sianu Vung Hau Lun\nCidam Nading A Manpha Mahmah Maigah. Agelh - Sianu Vung Hau Lun\nCidam Nading A Manpha Mahmah Maigah\nMaigah sungah Vitamin A, Manganese, Potassium, Phosphate cih bang dat a tuamtuam kihel ahih manin cidam nading a manpha mahmah mehgah khat ahi hi.\n1. Maigah sungah Calorie tam kihel lo ahih manin pumpi hong thausak lo-in gil hong vahsak hi.\n2. Magnesium kihel ahih manin gilpi cidamsak hi.\n3. Maigah in pumpi votsak thei ahih manin khuakhal hun/khualum hun ciang nek huai hi.\n4. Vitamin A, Vitamin C leh Manganese kihel ahih manin pumpi' natna dalzawhna tha hatsaka natna tuamtuam tawh kipelsak hi.\n5. Sikhang natna, Pumpi zawtna leh Lungtang natna cihte pan zong dal thei hi.\n6. Vitamin A, Vitamin C leh fiber dat tam kihel ahih manin sisan sungah sathau hoihlo ahi cholesterol tawmsak hi. A kihel Vitamin-te in guh leh taang bawkna leh Ashma a kici naklah/nakhak/huih khamloh natna pan dal thei hi.\n7. Fiber dat tampi kihel ahih manin gilpi sungah guu kikholna pan dal a, Gilpi cancer ngahsak lo hi.\n8. Prostate enlargement a kici Pasal zun lampi damlohna pan dal hi. Prostate enlargement hangin hong piangthei zunthak haksatna leh Nu leh Pa omkhopna nawngkaaina beisak hi.\n9. Vitamin A leh Lutein dat kihel ahih manin mittang cidamsak hi.\n10. Khuak cidam sakin ciapteh zawhna tha hatsak hi.\n11. Maigah sungah tuidat tam kihel aa Potassium dat zong kihel ahih manin lungtang cidamsak hi. Maigah i nek ciangin tuitam i dawn kei phial zongin pumpi tuidat kicing zo hi.\n12. Phosphorous leh Magnesium kihel ahih manin guh leh taang cidamsak hi. Kum tam khit ciang a piang thei guhngot natna pan dal thei hi.\n13. A engdup mahmah maigah sungah a engduplo maigah sangin thatam kihel zaw hi. Maigah na nek ciangin a hawng kheh kei in. A hawng sungah Antioxidant a kici dat nam khat in tek leh guaina hong zekai sakin hong moisuahsak thei hi.\n✔ Maigah na huan ma-in limtakin sawpsiang phot in.\nက်န္းမာေရး အေၾကာင္း သိေကာင္း\nItem Reviewed: Cidam Nading A Manpha Mahmah Maigah. Agelh - Sianu Vung Hau Lun Description: Rating: 5 Reviewed By: Cinpu Zomi


url: =2013-09-01 ~ TBC-Y\nNisim Thalakna: Pasian In Thei\nPosted on Saturday, September 07, 2013by Siam Kim\nPASIAN IN THEI\nPasian hong hehpihna lian mahmah a, A pilna le thu neihnate thuuk mahmah hi.–Rom 11:33\n1 Korin 16\nVanleng lenglai khat ii tuntunna a kimuh theihna internet pan Kathy in Chicago lam azuan a pasal’ hawl vanleng pen en kawikawi hi. Tua vanleng pen ama’ omna mun panin nuamtakin en hit-hiat hi. Bang hun ciang lei-ah tu ding cih nangawn dong thei hi. Tuama kum sawm lai hun-in a pasal Chuck pen Africa gam-ah vanleng hawl khat hingei-a tua lai-in aw bek tawh kiho thei uh hi. Hun khat khat bang ciangin ni thum sung nangawn-in tunna mel kitheilo-in om thei, cih Kathy in gen hi. Tua hun lian mahin zong a lawmpa pen a vanleng nasia takin kisia-a lengzo nawnlo ahih lam nungtheih pan hi.\nAhi zongin Pasian in Chuck pen koi mun ah om cih thei sitset a, bang hih cih zong theilai hi. Tuamah bangin eite zong hong thei hi (Job 34:21). Ama’ muhlohna omlo hi (Heb. 4:13). I ngaihsutna le kammalte tawh zong hong thei hi (1 Khang. 28:9; Late 139:4). Bang hong piang ding cih zong theikhol hi (Isa. 46:10).\nPasian in na khempeuh thei hi (1 Johan 3:20). Amah’n hong tel sitset hi (Late 139:1-10). Haksatna khempeuh, lungkhamna khempeuh, natna, lunghimawhna, le dahna khempeuh zong tel hi.\nLai Siangtho in a gen, “Pasian hong hehpihna lian mahmah a, A pilna le thu neihnate thuuk mahmah hi” (Rom. 11:33) a kici Pa i theih khak pen naak lungmuan huailua hi.---Cindy Hess Kasper\nAma’ hong cinna nuai-ah,\nA misiangthote tawlnga uh hi;\nNa khempeuh a bawl khut in\nA tate cingzo lua ding hi. ---Doddridge\nNa khempeuh a thei Pasian i muang hi.\nPosted on Friday, September 06, 2013by Siam Kim\nNaungeek suakciilte na bang unla, note khangto-in hotkhiatna na ngah theih na dingun kha thu tawh kisai nawizu siangtho duh belin na nei tawntung un.–1Peter 2:2\n1 Korin 15:29-58\nNaungeek li-te thu a kikanna pen “Babies” cih min kipia video ah kilak a, Nambia, Mongolia, Tokyo, le San Francisco pan naungeekte hi uh hi. Ahilh, a pantah, ahopih cih bang omlo-in amau suahna munmun a awgingte tungtawnin na khempeuh kisinsak hi. A lungdam uh ciang nui kauhkauh uha, na a sak, a gil uh a kial ciang kap uh hi. Nawitui duh tek uh hi! Tua video sungah naupang teng hong khanzia uh kilak hi.\nNaungeekte in nawitui a duh uh mah bangin, Khris’ nungzuite in zong i khalam khantoh theih nading kha nawitui ahi Ama’ kammal i kisam hi. Sawltak Peter in “Naungeek suakciilte na bang unla, note khangto-in hotkhiatna na ngah theihna dingun kha thu tawh kisai nawizu siangtho duh belin na nei tawntung un” (1 Peter 2:2) ci hi. Bawlsiatna hanga kithehthang Khristian-te tungah hanthotna kammal ahi hi. Midangte tungah huatna le hazatna neilo-in, khat le khat kilem takin nuntak ding zong hong hilh hi (tg. 1). A suakciil naungeek bangin Ama’ nawizu siangtho duh belin nei-in khangto ni (tg. 2).\nTopa in Ama’ hong piak theih nopna sungah i khancin ding hong lunggulh hi. Ama’ tate i khantoh ding hong munuam hi!––David McCasland\nTopa, Nang tawh hong kibang nuam ing.\nNa kammal siangtho hong dawndawn sak in.\nKa kampau le gamtatna ah Nangma’ zia le tongte\nhong pulaakkhia sak thei ta in.\nPasian’ kammal i thukzaw lamah i tawhsuk ciang, i khangto semsem hi.\nPosted on Thursday, September 05, 2013by Siam Kim\n1 Timoti 6:6-12\nDeihluatna tawh na kipelhna dingun na nuntakna uh kikem unla, na neihzah uh tawh lungkim un. Pasian in “Note kong nusia ngei kei ding a, kong tamasak kei ding hi” ci hi.\n1 Korin 15:1-28\nSun-an neek khit ciangin ansai pan ka paikhia uha, tua laitak pick-up khat mawtaw khawlna ah hong kithawh zeza-in lauhuai mahmah hi. Tua bang mawtaw hawlpa’ lungsim bangci hi ding hiam ci-in a mawtaw license peek tung ka etsak leh, “Lungkim dektak!” cih laimal ki-at citciat hi. Tua ii a khiatna ka ngaihsut ciang khiatna mel nei ka sa kei-a, tua ahih manin lungkim dektak cih bang omlo hi, ci-in ka mu hi. I lungkim le lungkim hi-in, i lung a kim keileh, lungkimlo hipah lel hi.\nLungkim ding cih pen phimbil vang sunga khau zang khum bang hi. I teenna leitung pen i duh i deih kitasam den mun hi-a, lungkim ding cih pen mualmong et bang hi. Ahi zong, thuthak a piang cih bang hituanlo hi. Hebru Lai Siangtho sungah, “Deihluatna tawh na kipelhna dingun na nuntakna uh kikem unla, na neihzah uh tawh lungkim un. Pasian in, ‘Note kong nusia ngei kei ding a, kong tamasak ngei kei ding’ hong ci hi” (Hebru 13:5). Deihluatna lungsim pen Pasian’ sunga lungnopna bek in daisakzo hi. I deih i kisap khempeuh Amah in hong sikhzo a, leitung a i muh zawhloh lungnopna khempeuh Amah bek in hong pia thei hi.\nLungkim dektak maw? Tua bang om kei! Khris sungah lungkimna taktak i nei hi. ---Bill Crowder\nAma’ hong hehpihna sungah lungkimna ka ngah,\nAma’ maitang bangmah in liahzo kei;\nHaksatna ka tuahkhak hang,\nThungetna mun nuam ka mu ta. ---Dunlop\nLungkimna cih pen i deih i ngahna hilo-a,\ni neih tawh lungdamna hizaw hi.\nPosted on Wednesday, September 04, 2013by Siam Kim\nTuni pen Topa’ bawlsa ni hi.––Late 118:24\n1 Korin 14:21-40\nSeptember ni 4 ni pen thupi diak ahiam? Hih ni pen khat teeiteei adingin a suahni ahih kei leh ni thupi khat hi ding hi. Tua hangin thupi diak ding hi. Tangthu sungah thupiang khat hangin zong hih ni thupi bawl kha ding hiteh. 1781 kumin Los Angeles khuapi pen hih ni-in kiphut hi. 1993 kumin New York Yankees aa kimawl minthang Jim Abbott pen ama’ bawlung lot peuhmah kuamah’n dawngkik theilo hi. A suah tuung aa kipan taklam khut nei ngiatlo hi. TV et na uuk leh, 1951 kumin San Francisco pan tuipi gal khat le gal khat-ah TV khahkhiat kipan hi.\nHih nite pen nang tawh kisai nading themno khat zong a om keileh, ni thupi na ci thei diam? Ngaihsun in:\nTuni in Topa in Ama’ minphat nading hunpha hong pia hi. Late 118:24 ah, “Tuni pen Topa’ bawlsa ni hi-a; lungdam-in i kipaak ding hi.”\nTuni-in Topa’n na kisap teng hong huh-in, Amah na muan ding hong deih hi. “Tuni ka khamkhop ding an hong pia in” (Luka 11:3).\nTuni-in Ama’ kammal tungtawnin hong hopih nuam hi. Berea khua-a thu-umte in “nisimin Lai Siangtho sim tanghtangh uh hi” (Sawltak 17:11).\nTuni-in Topa in na lungsim hong thaksuaksak nuam hi. “Ka kha nuntakna pen ni khat khit ni khat thaksuak hi” (2 Kor. 4:16).\nTopa’n hong tonpih peuhleh, September 4 le ni khempeuh ni thupi suakta hi.––Julie Ackerman Link\nTuni in Topa’ bawlsa hi,\nHunte Ama’ aa ci;\nVantung lungdam hen, leitung thawn hen,\nPhatna in tokhom kiim tuam den tahen- Watts\nNa paina lampi dik ahih ding kician sak in, a bulkip sak in.––Abraham Lincoln\nPosted on Tuesday, September 03, 2013by Siam Kim\nBiakna Thu Kinlo\nSimding: Johan 5:18, 37-47\nAkpi in akha tawh a note a huai mah bangin na mite ka huai nuam tawntunga ahi zongin na ut kei hi. ___Matthai 23:37\nPawlpi tawh kisai mipi tungah taangko khiatna khat-ah: “Khristian thu zakhin na hih manin Biakna thu lunglut lua-in kong um kei hi. Tua bangmah-in Jesuh in zong biakna thu kinlo hi. Amah in ahih leh, holimna le khat le khat i ki-it theih ding thuthuk hong hilh hi. Tua ban-ah ka Pawlpi uh zong lungtu lo kha ding hiteh. Ko pen kiholimna, leh Pasian le mite koici kilawmtat ding cih ka sinsin laitak hi. Nang zong hong sam hi ung” ci-in radio pan kigen hi.\nHih Pawlpi in Jesuhh’ thu le biakna thu a kilawm ciang a gen mah hiam, thei kei hang. Lai Siangtho in biakna man taktak pen midangte huh ding le panpih ding (James 1:27) ci hi. Jesuh pen ama’ hun-a biakna makaite tawh nop mawhna tampi nei hi. Pharisee-te kiangah dan le thukhun tawh kizui-in itna a kihello amau’ gamtatna a muh ciang “Mite’ muhin mihoih mahmah bang napi’n na sungtawng taktak uhah mawhna le kineih khemna bek dim hi” (Matt. 23:28) ci hi. Amau’ lungsim sungah Pasian itna omlo hi (Johan 5:42). Jesuh in amaute tawh kiholim nuam napi’n a maute a ut kei uh hi (tg. 40).\nBiakna i cih in hong Honpa tawh nuamtak holimna omlo-in i gamtat hoihna ding thukhunte azui bek hileng, Jesuh in lunglut lo mah hi. Jesuh in amah tawh a kiholim nuamte adingin maisakna le itna tawh hong sam lai hi.–– Anne Cetas\nBiakna man tak in,\nKhris hong hilh itna;\nBiakna man taktak in,\nLungsim gimte itna lak ding. –D. De Haan\nTBC-Y TU’N KOI-AH LEH? by Rev. Dr. S. Pau Khan En\nPosted on Monday, September 02, 2013by Htaung Kyint\nChurch Pastor Rev. Dr. S. Pau Khan En (1 sep 2013)\n20 "En un, keimah in ka bawlsa munah note hong paipih ding leh lamkalah note hong cing dingin note' mai-ah vantung mi khat ka sawl hi.\n21 Amah thudonin ama aw ngai un la, amah lehdo kei un. Bang hang hiam cih leh amah in note' thu palsatna hong maisaklo ding hi. Bang hang hiam cih leh keima min tawh nasem ahi hi.\n22 "Ahih hangin note in ama aw limtakin ngai-in keima gen bangin na gamtat uh leh na galte uh' tungah gal ka hi ding a, na langte uh' tungah lang ka hi ding hi.\n23 "Note' mai-ah ka vantung mi pai-in Amor mite, Hit mite, Perez mite, Kanaan mite, Hiv mite, leh Jebus mite kiangah note hong paipihin, keimah in amaute ka phiat khiat ciangin,....\nSolomon La Alian 2 Aneu 15\n"I leengguite pak ta ahih manin ngiano hon in a suksiat ma-in tua ngiano honte man ni," hong ci hi.\nThuzaksakna~Associate Pastor Rev. Cin Sian Pau\nAssociate Pastor Rev. Cin Sian Pau (1 sep 2013)\nPhatna La (Solo) ~ Nunu Mang\nNunu Mang(1 Sep 2013)\nLai Siangtho Sinna (Matt.10:34-42)~ Asst. Pastor Zam Khen Khai\nAsst. Pastor Zam Khen Khai (1 Sep 2013)\nTedim Laisiangtho Matthai 10:34-42\n34 "Leitungah kilemna a omsak dingin hong pai hi, ci-in hong ngaihsun kei un. Kilemna a omsak dingin a hong pai ka hi kei a, kidona ding namsau a khah dingin a hong pai ka hizaw hi.\n35 Tate leh pate a kidosak ding, tanute leh nute a kidosak ding, monute leh teeknute a kidosak dingin a hong pai ka hi hi.\n36 Mi khat-a' dingin a gal lianpenpen ama innkuanpih mite mah hong hi ding hi.\n37 "Kei sangin a nu a pa a itzawte kei tawh kilawmlo a, kei sangin a tapa a tanu a itzawte kei tawh kilawmlo hi.\n38 Ama singlamteh mah puatawm lopi-in ka nung hong zuite kei tawh kilawmlo hi.\n39 Hih leitung nuntakna a hon nuamte in a nuntakna taktak taanlawh ding a, keima hangin a nuntakna a taanlawhte in a nuntakna taktak a ngah ding uh hi.\n40 "Na thugen uh a hong sangte in kei' thu a hong sang hi a, kei a hong sangte in kei a hong sawlpa zong a sang ahi uh hi.\n41 Pasian' thugen ahihna hangin Pasian' thugen mi a sangte in Pasian' thugente' thaman ngah ding a, mihoih hihna hangin mihoih a sang mite in mihoihte' thaman ngah ding uh hi.\n42 Keima nungzui mi a neupen khat nangawn, keima nungzui ahihna hangin tuivot hai khat bek a suahte nangawn in pelloin thaman a ngah ding lamtak phawk un," ci-in a vaikhak hi.


url: =Typhoon Haima leaves at least4 dead in northern Philippines - Urbana Daily Citizen\nHi! A visitor to our site felt the following article might be of interest to you: Typhoon Haima leaves at least4 dead in northern Philippines. Here is a link to that story: http://www.urbanacitizen.com/wire/national-wire/34341/typhoon-haima-leaves-at-least4-dead-in-northern-philippines


url: =Zomite kipumkhat nading Kal masate :: ZOMI DAILY\nposted on 14 December 2015 at 8:14 am Lomkholna: Article, KungMung\nKipumkhat ding gengen lai ihih manin Zomite kipum khat zo nailo cihna hi pah hi. Hun maan ding i lim gen pian leh hun kiman zo nailo cihna hi lel hi. Kipumkhat ding pen hoih i sa mahmah a, pulpit tung le Seminar tuamtuam te ah i gengen hi.\nLaihawm tuamtuam le laibu tuamtuamte ah kipumkhat ding thu bek bek i at hi. Ahi zongin a thu bekin i kipumkhat hi. Zomite sungah kipumkhatna taktak om nai lo hi. Kipum khatna phual hong tun’pih thei ding thu pawl khat kikum ni.\n1. Tedim Labu vai:\nPawlpi tawh kisai loin nopna dahna ah i kipumkhat theihna in la ahi hi. Kalsuanzia, thu up zia i kibat loh hangin Pasian min phatna dingin ZBC Labu i zang hi. Tedim kampau te bek hi loin Falam, Hakha, Falamte in zong tua Labu mah zang uhi. La numbat te zong kibang linlian hi. Hih pen nuam mahmah hi. Hih zah in la sungah kipumkhat khin kimlai pawlpi tuamtuam te in lamal them no khel in, labu tuamtuam hong bawl uhi.\nTua themno kikhelna in lungsim kikhenna lianpi hong piangsak hi. Mipil misiamte le sum le pai neite kikop in a kitam kham khin Labute hong gawm tuah kik theih ding thupi ding hi. Tua hi kei leh Labu tuamtuam a bawlte le tua hun sunga nungta nang le kei pen “Zomite a khenkhamte” ci-in tangthu sungah hong kicaimteh ding hi. Kipumkhatna a om sa ZBC Labu zat ding pen lunghiang kei ni. Pawlpi deidan omlo, nopna dahna ah Labu nam khat bek i tawi theih zenzen leh Zomite kipumkhatna kal masa hong hi ding hi.\n2. Tedim Pau:\nPau tuamtuam a zang (Sihzang, Saizang, Teizang, Zo, …) i pu i pite Tedim ah hong ten’ khop uh ciangin kuama neih tuan a hilo, vekpi tawh a kisai pau nam khat hong piang a, tun in Tedim pau ahi hi. I inn sung ciat leh u le nau sungah i suahpih pau zangin mipi mai thugenna peuhmah ah Tedim pau zat ding pen khangno te in hong lim gen uhi.\nKipumkhat nadingin kam pau pen thupi hi. Zuih pah huai hi. Thei pipi in kuama hong telpih loh pianpih pau vive tawh mipi maiah thu i gen teitei leh Zomite kipumkhat nading pen mualmong et bang lai cihna hi.\nHih thu nihte bekbek nangawn ah “HI mah ei” i cih kim theih keileh kipumkhat nading i genpen i hu pammaih, i gelhgelh zong laikung laidal pammaih lel hi. Kam tawh hilo, sepna tawh lakkhia ni.\nSia Kung Mung\nPrevious: Pasal taktak pasal pil ~ Thang Siangh\nNext: Mom Lai Lungzuan – 9\nTulaai Leitung Thuthang Tuamtuam Updates November 17, 2014


url: =Top Lage! * 2133 qm, Individuell aufteilbar * Hohes Erweiterungspotenzial * - Immobilienbörse Niederrhein e.V.\nObjektdaten für Objekt-Nr 20026-P-2429\nGesamtfläche 2.133 m² Lagerfläche 1.444 m²\nFreifläche 4.965 m² Bürofläche 975 m²\nGrundstücksfläche 7.100 m² Baujahr 1980\nEnergieausweistyp Verbrauch Energieausweis gültig bis 07.12.2027\nEndenergieverbrauch-Strom [kWh/(m²*a)] 62.1 Endenergieverbrauch-Wärme [kWh/(m²*a)] 91.1\nStellplätze 42 verfügbar ab Nach Absprache


url: =SSang Yong Chairman W CW700L price in Afghanistan\nSSang Yong Chairman W CW700L - Afghanistan\nPrice in Afghanistan : AFN. 3,211,780\nSSang Yong Chairman W CW700L Expected price AFN. 40,428 and AFN. 49,412 SSang Yong Chairman W CW700L Car Comes with Sedan Body Type, All Wheel Drive, Disc Brake system, Touch Screen, Electric Folding Rear View Mirror, Parking Sensors, Automatic Climate Control, Engine Displacement 3,598 CC Crash Sensor, Central Locking, Anti Lock Braking System, 5 Seats and 4 Doors, Gasoline Fuel Type, ,Power Steering.


url: =Zo Linguistic1 - Zomi Community Network - Your Network\nPosted by David Lian on November 12, 2011 at 9:02am in Education\nSm Cing Neem Lun in a sang naupang te cingciang tawh sat a, Cingpikot a sang naupang nu le pa te in "hi bang nau cing" ci in zum ah khia uh hi. Sm Cing Neem Lun zum panin ki sama, a cing dingin Palik(police) te sawl uh hi. Thu a ki dot ciangin "ka nau cinte cing lo lua uh a ka sat hi" ci in dawng kik hi.\nNu Niang Lian Cing in a tate lawh leh ciang tawh ngasa beng dinga pusuak te a ngaihtuah ciangin a lung himawh a, "tu ciang dong ong tung lo. Bang ci ciang hi ding hiam? Va en dih in" ci in a pasal sawl hi. Ciangpi/Ciangsawn mual ah Pi Ciang Vung in vaimim bawk te a sengah ciang venvan sa in pua a, "khop pian na hia? ciang khut na deih hia?" ci in dong hi. Pi Ciang Vung in a vaimim bawk te ciang sitset a hih manin tang cilciang ah a but khiat ciangin tam mahmaha, a tate ciangkang tawh sat sak sawnsawn lai hi.\nTua laitak in Cing Khup leh Ngam Bawm in Thang Ho leh Lian Do te unau, ciangpi nuai a ki khup a muh uh ciangin, a khup(h) na ciang hong khia in, "hi cianga na ni un ong bawl, ong ngai kei na lawmlawm ee. Tu in pai unla, na ni leh na gang khup un, a maute sangin nuamsa zaw un" ci in thupha pia in paikhia sak hi.\nNu Hau Tom in sing tom dingin kuankhia a, a singtom te tom tan tiltel a hih manin, a inveng tangval pa in "tom tan na cia, U Tom" a cih leh, "ka tom na ken lua a, a lakna haksa sa in ka tom tan hi" ci in na dawng hi. Tua leh inn a tun teh a pasal na kitom a, "bang hiam aw, nang ki tomtom zong, kei lah tom, ka singtom lah tom sa lua a na heh a suak hiam?" a cih leh "na sing tom ding ong gen lo na hih cianga ka lung ong tom vat hi. Na tom hang bel hi tuan kei" ci in dawng kik hi.\nTangval khat limlang ah va ki en aa thatang hoih sa pian a hih manin "limci si'ng ee" ki ci hi. A nu in "Bawi, bang a hia a limci? na lim(image) bek ka mu a" a cih leh "huan a i ankam cinte hi ee" ci in dawng vat hi. Tua leh tangval pa zong a lawmnu kiang laikhak gelh a "Ngaihno aw, na nahlim nuai ah sambang zal nuam na sing ee...ka tawi kawlciang mui bangin zangin, muilim in a om leh na saulim liap nuaiah thutvum kong khawl ni ding hai bang ngaklah ing." Tua laitak a nu in "Bawi aw, lim ta keileh ankuan um khawm dihni" ci in sam vat hi. "Nu aw, na an huan ka neek main limtuak tak ei ka cih hi ven...ka nek ma a ka upmawh zah sang na lim zaw" ci a, a nu in "a lim limlim hi ee..na kam ah.." ci in kamsiam na paih phei hi. "Tua a hih leh Bawi aw, limsing kang va tom khawm dih ni" ci in a tapa zawn leuleu hi.\nAn haihai leng khum phial napi, an hai peuh ong kisa kha..a hun a sawt luat teh. Tua man in ka an teh na hai uh laih in a neu zaw zang ding ka cih uh hi ven midang te in lah ong theih pih lo. Phawh kei meideek a ka puan hai uh keu henla, puan hai te ci n ong hai loko nawn kei le uh hoih in teh. Mi hai ka hi phial zong in ki hai koko pen nuam lo hi. Ka neu lai in haipak ne kha ka hiam, hai gah ka nek man hiam ci in hanla ka sam kha dekdek phial hi. Tu teng ban ah Haiciin ah hai tam tuanlo a, hai kung mei tuah in a taw uh a haihai te zong haihut vei khin lo uh hi.


url: =Delonghi Steam Clean Delonghi Fxk20 Steam Iron White Purple Delonghi Ecp Bar Espresso And Cappuccino Machine With Delonghi Ecp Bar Espresso And Cappuccino Machine With Advanced Cappuccino System – movie2khd.info\nDelonghi Steam Clean Delonghi Fxk20 Steam Iron White Purple Delonghi Ecp Bar Espresso And Cappuccino Machine With Delonghi Ecp Bar Espresso And Cappuccino Machine With Advanced Cappuccino System\ndelonghi steam clean delonghi fxk20 steam iron white purple delonghi ecp bar espresso and cappuccino machine with delonghi ecp bar espresso and cappuccino machine with advanced cappuccino system.\ndelonghi enmb lattissima pro espresso machine quench essentials delonghi nespresso lattissima pro capsule espresso machine, delonghi primadonna model esamm delonghi primadonna exclusive, delonghi xvt steam cleaner delonghi xvt steam cleaner, delonghi stiromeglio master steamer iron why no steam to fixya some images of inside the appliance, delonghi espresso machine silver ec best buy delonghi espresso machine metal frontzoom, delonghi dedww cm white dishwasher at the good guys delonghi cm white dishwasher dedww, dont miss this deal delonghi ec steamdriven cup espresso and delonghi ec steamdriven cup espresso and coffee maker black, amazoncom delonghi watt steam iron with ceramic and titanium delonghi watt steam iron with ceramic and titanium soleplate, delonghi steam clean tucsonlandscapinginfo delonghi steam clean cafe espresso machine with milk steam wand works fine delonghi sc steam cleaner, delonghi primadonna exclusive esam m vs gaggia accademia delonghi primadonna exclusive esam m vs gaggia accademia superautomatic coffee machine comparison, delonghi steam it clean delonghi ec steamdriven cup espresso and cappuccino maker black.\nPosted on 11/21/2019 07:48:26 pm Full size delonghi-steam-clean-delonghi-fxk20-steam-iron-white-purple-delonghi-ecp-bar-espresso-and-cappuccino-machine-with-delonghi-ecp-bar-espresso-and-cappuccino-machine-with-advanced-cappuccino.jpg


url: =SUANGPI MUALSUANG (1931-1981) Laibu. - Laibu Saal\nHome > Thuluui/Articles > SUANGPI MUALSUANG (1931-1981) Laibu.\nSUANGPI KHUA TUIPHUM PAWLPI\nKUM SAWMNGA CIN’ (JUBILEE)\nSing Khaw Khai\n(1) Tuhun kawlgam leitangh maitang tawh, Thangmualpi na piang khawm hi. Tua mualpi lukham in, mualdungneu khat, ni tumna lam ah ki khung in, Phului leh Sialtaang lui ki tuah na ah sun suk hi. Tua mual pen “SENA MUAL” ki ci hi.Tua Senamual lai ah suang tumpi khat, mualzang khaktan in lum a, tua pen “Suangpi” ki ci hi. Tu ma 1855 kum hun pawl in, sunghta putu pasal guk in, tua suangpi dang ah khua na saat uh a, tua khua a min “SUANGPI” na ci uh hi.\n(2) Taanglai in pute pate in,Tibet gam pan in, Gunkhawm gam ah,tua pan in tuhun saizang gamsung ciimnuai leh luikaa ah khua hong saat in, tua mun pan in asuan akhak te, tuhun Tedim gamsung mun tuamtuam leh Indiagam kawlgam dong ah na ki theh thaang khin hi. Pu SUAN TE in tuupa 4 na nei in, tua pasal 4 teng in Kalzang khuapi pan in, Suante cih beh min na pua uh hi. Pu NAULAK in tuupa nih na nei in, Dimpi khua pan in, tua ii suan teng in, “Naulak” cih behmin na pua hi. Tua mah bang in, Pu KAIH THANG ii suanteng in, kalzaang khuapi hun in “Tomu” cih beh min na ngah uh a, Pu BUANSING suanteng in, ciimnuai ma hun a ki pan in, “BUANSING” cih min na nei khin uh hi.\n(3) Tuhun in Tedim mite pen, Dim, Guite, Hualngo, Khuano, Saizaang, Sihzang, Tedim, Teizang, Thahdo, Zo, ci in mipawl pawl (10) in ki ciamteh hi. Tua mipawl lak ah, Suangpimite pen, KHUANO pawl ah kikoih hi. Tuhun minam pawl kilawhna pen, behmin pu-min pa-min tawh kilawhna namminte sangin teen na mun leh gam nuntakna leh kampau ngeina zatdante tawh kizui a kilawh na hi zaw hi. Ahih hangin tuhun in, mi pawlkhat te’n, tua pen behmin nammin bangkhat in ngaihsun uh a, khuanote pen, ‘nam neu’ ‘sila nam’ bangdan in niam-et tuan uh hi. Tua a hih manin, Suangpi khua saat pu leh pa te pen, kua suan kua khak ahi uh hiam, cih ka kan a, ka mu hi.\n(4) Suangpi khua pen, Suante, Naulak, Tomu leh Buansing, behnam pasal gukte ii khua saat khua a hihi. Suangpi khuasat Makai Zong Tuang ii pu le pa te pen, taanglai Dimpi khuasat nam, Dim khuapi uk El Thuam ii a suan a khakte na hi uh in, Lam Tuang, Lam Kip leh Ngiak Tun te pen, Mualbem Khan Thuam Khan maa, Kalzang khuapi uk, Suan Kai ii suan le khak te na hi hi. Suangpi khuasaat Dongh Ngen pen, Hau lua, lian lua ahih man a, “tungah aksi phe leplep, nuai ah Tomu phe leplep” a ki ci, mikang gaalte athau uh pia lo in, “ahui atang a na pia zaw” minamte na hi uh hi. Hong Tuang pen, Ciimnuai khuasaat, khuasaat tuikhuat nam, Buansiingmi Phaipi hausa Hang Sum, “Kalzang Sung Hang” te a na hi uh hi.\n(5) Tuhun in, ‘Suangpimi’ ki ci, tua pasal gukteng ii suante pen, Tedimgam, Kawlgam vaigam dongah kitheh uh a, kumpi na sepna ah, abu amang na suak in, Leitung pilna le siamna lamah zong, B.A, I.A, na ong thei uh hi. Suangpi khuasaat leh tu ki kal in, Pute Pate in, Suangpigam leitangh tungpan in, mimza, taangza na pua in, na tong in na haang uh hi. Suangpikhua ah gaalmanglu samanglu na tun in na mualsuah uh hi. Suangpikhua pen Tedim Zongeina a kikep na mun zong a hihi. Mikang gaal hong khang a, ahui atang tawh na vaitut uh hi. Sukte leh Sihzang tawh sial ban in, ‘miau uk’ na suam uh hi. Suangpigam ah Japan gaal hong leet a, Suangpigam sungpan Japan te na beng khia uh hi. Kawlgam hong piang a, akip akho na ding in asi san na bua uh hi. Tua bangin Suangpikhua ah taangthu na piang hi.\n(6) Tua hi a, Suangpi ii tute, Suangpi ii tate, ahong liat uh a, a hong hauh uh leh, a pu uh gui azuih na, apa uh gui azop na hi zaw kha ding hi. Tua bang taangthu te, Tedim Zolai a kizat laitengin, Tedim Zokam abei matengin, tu leh tate in a ciin’ ciin’ dinguh deihna in hi laibu a hong kibawl a hi hi. Tua bangin hih laibu amin ding, “SUANGPI MUALSUANG” ka ci hi. Hih “Suangpi Mual” bawl la in, anuai a bangin ka cihi.\n(A) Suangtui vangkhua aw ka ngaih manin, pupa khan sul in va kan ingh ee.\n(B) Pupa khan sul a ka kan leh, mual lumsuang tembang ka deih hi ee.\n(A) Anglai tansiam tuan a pupa Dimtui Lunlai te hi ee.\n(B) Mim bang pian na sen puvonte kaltui lun laite hi ee.\n(A) Suangtui vangkhua lia le taang aw, ih laamtual sai siam leng ee.\n(B) PUPA khan a siahtaang kai sa ih laamtual sai tuan leng ee.\n(7) Hih “SUANGPI MUALSUANG” bawlna in dangka ks.3000.00 val bei hi.\n(8) Hih laibu sung a thute leh la te, akhang akhang ah ki ciamteh suak ta hen.\n(SING KHAW KHAI)\n( Hih pen Suangpi mual suang laibu laimai masa ahihi.)\nLaibu hawmkhuan ngahna thu.\nTizua Ohsuh Pyituh councilzum,\nLai nambat. Spi/-4/81\nUsing Khaw Khai\nBuilding No 14, Room No 10,\nUWIZARA Ward, Rangoon.\nA thu: Suangpi Mualsuang cih Laibu hawmkhiat theih nang.\nAtung a thu tawh ki sai in, Suangpi khuami zangkung khua a om, U Sing Khaw Khai in, Suangpi Mualsuang cih min laibu abawl pen, Suangpi Ohsuh Pyituh Council tungah hong ngen ahih manin, Ohsuh Pyituh Council in, hawmkhuan zuakkhuan ki pia hi.\n(ZEN KHAW HAU)\nTizua Ohsuh Pyituh Council\nSuangpi Tizua Tiddim myonee\n1. Khamtung Tedim gamsung, Suangpi khua ki ci “khuano” khua khat ah kum 1935, January ni (3) ni zan nai 10:30 hun in, ka nu NGAIH DIM sungpan leitung mihing khat in, na hong piangkhia hi hong ki ci hi.\n2. Ka nu sukongkhak nautum bel ka hih manin, nau cin’ ding ka nei kei a, ka gol deuh ciangin sial ka cing hi, Sialcin leh laisim ka zom a, Phunom Zolai saang ah, Kum 1945 in tan (1) ka sim hi. Tua pan in, Tedim Manglai saang ah ka kah a, kum 1956 March kha in, Tedim Manglai sang pan tan (10) ka ong hi. Tua kum mah in, Yangon sangpi (University) ah ka kah a, kum 1960 B.A tan ka ong hi.\n3. Kum 1960 mah in, gaalkap ka lut a, 1974 ciangin bawk thum (Captain) tawh pensen ka la hi. Kum 1966 pan ki pan in, Lanzin pati sungah na ka sem hi. Ka nasep pen Nainganzi nasep ahih mah bangin, Nainganzi thu ka kan a, Kawlgambup taangthu pan kipan Zomite tangthu dongin ka kan hi. Tawlanzi kumpi hong khan ciangin, Kawlgam minam khempeuh, ih pu ih pa ngeina tawh, anungta ciat sa, mikangte in lum tei tawh hong suan a, English Innpinu ii siahgam khat hong suahna thu, minam khempeuh khua-ul leh sisan tawh Kawlgambup suahtakna ih suhkik ih ngahkik na thu, tua suahtakna akip akho semsem na ding a, Kawlgam minam u le nau khempeuh ih ki it ih ki lem loh a phatmawhna thu, cih thute ki bulphuh in Kawlgam Nainganzi ki sem hi.\n4. Tua thute a ki hilh na dingin Kawlgam Pu le Pa ngeinate ki kanpha a, mikang gaal ih do na te khempeuh ki phonglo kik in, gam itna lungsim ki satsuah kik sak hi. Zomite in zong mikang mivom na do in, Kawlgam u leh nau dangte mah tawh a sisan uh na bua khia hi. Tua bang a, Zomite gam itna taangthute lai tawh ki at pha kik hi. A hi zongin, thu ciaptehna laipawl a om nai loh manin ahi zong in, a hih kei leh, eimau pu le pa te gamtatna tengbek mah thupi lua ki sa kha a hi zong in, adiakdiak in Teddim mite i mikang galdona thu te ah a kicing in ki at ngei nailo hi.\n5. Nikhat Rev. Pu Thang Kam in miau’ uk suamna ding in ih khua khuathang khua na thei hia Phung u’ah sial kiban hi, hong ci hi. Tua ka thuzak in ka lungsim hong phawng pah siau suau aa, u kam aw tua ahih leh i khua taangthu na theihbang na ciamtehna bang in hong pansak in ka cih ciang in Suangpi khuasaat thu, leeitang thute hong at sak pah hi. Tua Pu Thang Kam ii hong patsak thu laingil teng tawphah in Suangpi khua tang thu at ka ki pan hi. Ka at phot leuleu ciang in, mong hong nei toto a, thu kan tawh at tawh ka thuah aa. Kum 1978 June kha a ka kipat kum 1980 October kha in ka hampi ka zawh bawl hi.\n6. Hih laibu sungah Suangpi mite pian khiatna, beh khang tangthu, suangpi khua sat thu, Suangpi khua khantohna\n7. Zomi te i vantung leitung thu tawh kisai aa, ngaihsut muhna leh gamtat luhelna ngeina te, Zomite i lokhawh singpuak nuntakna ngeinate, sih leh nop hun aa gamtatna ngeinate, dong in ka at hi.\nTua bang a hong ki atna, a atpa up leh uploh hoihsak leh hoihsak loh thu tawh kisai lo in a piang ngei a ki gen ngei bangbang a pianna a ki gen ngei bangbang in ki at hi. Tua in Zo ngeina tawh kisai in dot theih ding etteh theih ding in a ki at khinsa laubu pawl na om nailo ahih manin pulepa pan a kipan ahunhun, akhangkhang aa, hong ki gen suksuk thute tawphah in hih lai at pa mahmah i a khan sung hun aa, Suangpi khua sung nuntakna ngeina thute hong ki at ahihi.\n8. Tua bang a ki at thute khempeuh man kim lo ding hi. A kikhelh leh mail amah amanzaw ahoih zaw in khangnote in na puahpuah ta uh hen. Zo ngeina cih min tawh laibu sungah aki khum na ding deihna bek hi aa, mi khat peuh beh khat peuh melsiat nopna, zahpihnop nate hang tawh ahi zong in, ahih kei leh phattuam poktuam nopna hang tawh a hi zong in hih laibu hong kibawl hilo hi.\n9. Hih laibu bawlna huhau a, a tuamtuam pan a honghuh hong pan pih hong hanthawn nulepa lawm leh ngualte khempeuh tungah tampi tak in ka lungdam hi. A diakdiak in hih laibu hongpian khiat theihna ding aa, hong patsak Pu Thang Kam tungah ahi zong in, zin leh vak siksan aa thu hong kansak pa, tano Khai Khen Thang tungah ahi zong in, Thu kaihzia leh thu ngualh zia lam ah ka kiang pan a, a hong huh Khai Ngen Zo nu tungah ahih zong in ka lungdam diak hi.\nLaibu SUANGPI MUALSUANG (1931-1981) Laibu. Taangthu Thuluui/Articles\nHoih mahmah ei.\nItem Reviewed: SUANGPI MUALSUANG (1931-1981) Laibu. Description: Rating: 5 Reviewed By: Cinpu Zomi


url: =Malaysia, Penang Construction khatah mencim in mi 3 si, adang tampi vulhnelhcip :: ZOMI DAILY\nposted on 21 October 2017 at 4:22 pm Lomkholna: Malaysia, News, Sawltak, worlds\nMalaysia, Penang aom Construction khatah mencim in mi 3 si, adang tampi vulhnelhcip\nMalaysia, Penang State sung aom Construction Site khat mencim in mi 3 asisa in kimukhin a, adang tampi mangciplai cih theStar leh NST pan kiza hi. Penang, George Town, Tanjung Bungah, Lengkok Lembah Permai sungah tuni Saturday (October 21) zingsanglam 8am hunpawl in mencim akipan cihi.\nMencimlak panin a awkcip te akizon ciangin misiluang te aki mukhia hi a, gamdangmi nasemte hiding in ki ummawh hi. Misiluang akimuhkhiat hunpen zingsang 9:55am leh 10:43am kikalpawl hiding ci uhhi.\nFire and Rescue Department panin Firefighter te, kumpi thunei te cihbang in aphual ah delhpah uh a, Construction mencim sungah a awkcip aomhiam ci’n zonsan uhhi ci’n Penang Island City Council (MBPP) mayor Datuk Maimunah Mohd Sharif in genkhia hi.\nConstruction Site mencim sungah nasemmi akigawm in 14 peuhmah awkcip, vulhnelhcip dingin ki ummawhlai cimawk hi. Tua ahih manin, hih Construction Site ah Search & Rescue Mission te’n amangcip te azonkhit mateng in bangmah sepvetlohding “Stop Work Order” zong kipiakhin cihi.\nHih Construction Site sungah mencim leitolh apianhun laitak pen khuahun bangmah siatna omlo ahih manin, banghangin hihcibang piangtheimawk hiam cihpen kumpi thunei te’n akanciansan laitak uh ahihi.\nVideo: Tanjung Bungah landslide: Third body recovered\nFire and Rescue Department spokesman khatin agenkhiatna ah zingsang 9:10am hunpawl in aphual ah katun uhciang in mualbul aom Construction Site pen leitolh in na vukcipgawp hi ci’n genkhia hi. Aki patcil in mencim leitolh in nasem mi 15 vulhnelh ci’n hongki zasak cihi.\nRelated: Penang ah palik kineih pasal khatin Kawlgammi numei khat bawlsia\nHih buaina Incident apianlaitak ageinai panin amukha gamdangmi Foreign Worker khatin agenkhiatna ah keipen Crane hawl kahi a, thakhatthu in hongpiangvat hi. Leisung hong komsukvat in, leitolhpen manlang mahmah ahih manin, bangmahzong kihih, kisem manlo hi ci’n genkhia hi. Gamdangmi nasem “Foreign Worker” cihciangbek kigenphot a, bang gammi cih kipulak nailo hi. Myanmar gammi leh Zomi te akihel khaloding in lamen hang. Sawltak #zomidaily\nPrevious: Zogam in nang tektek hongngak\nNext: London pan Kuala Lumpur alengkhia vanlengkhat ekbuktui omlo ahih manin kilehkik\nVideo: Klang ansai khatah gilkiallua in alungtomgawp Customer khatin nasemkhat tumgawp\nKL – London vanleng tungah zukham kopkhat hangin kibuaigawp ~ ZD


url: =Muh Ciil Melbourne – 14 ~ Hau Za Cin :: ZOMI DAILY\nposted on 9 October 2015 at 8:29 am Lomkholna: Article, Hauzacin\nMuh Ciil Melbourne – 14\nNipini kikhop tawp ciang ko mawtaw tek tawh inn lam zuana ka tai uh ciang lungsim in biakinn mun leh a kiim teng, nung Nipini a Barbeque ka paina uh Lilydale Park khawng mitkha in mu zuaizuai hi. A kinungngat sansanta hi a, a kinusiasiata hiphot hi.\nInn ka tun uh ciang lamet ngamloh ka tupa uh David Ngalliam te nupa (a zi Nu Bawinu) leh ka lawmpa Rempuia in nitak ankuang hong lui ding ciin Voksa, Bawngsa, Aksa, Ngasa na lei in na kiging phitphet uh a, ka lung lah dam, ka gen ding lah theilo in ka om heuhou uh hi. Vok ngoi hong thun uh a, Voksa hong huan in Bawngsa huan in aksa kang uh a, anteh limci nono leh salad tawh a sawtlo sung khat in hong zo ziau uh hi. Tomvei sung mah in hong minsak kik uh a, annek ding hong kilui pah zangzang hi. Tua sung mah in David pa Sia Rev. G.K. Nang in India pan Skype tawh hong hopih a, lungzuan huai vangvang mahmah hi…\nSia Nang pen ka pate Ni Dim Niang tapa hi a, ka tu uh hi. Murlen ah a sangkah laiin laisiam hi a kumpi Scholarship a ngah masa pen hi in laisiam a minthang hi. Mizogam sung buaina hong om ciangin sangkah zomsuak theilo in khuadang ah kitai zaak gawp a, sangkahna nawngkaisak gawp in a scholarship zong ngah zomsuak theilo hi. Ahi zongin Topa gelna om hi ding, Pasian nasepna tawh pawlpi leh mipi, minam hong huai in leitung gam thupi Switzerland leh USA ah sangkah in mi muh bang a mu, mi theih bang a thei hi in mikang, mivom, gamsung gampua ah a kizang mahmah a hi hi. Lamet loh taka online video tawh kihona pan ka kimuh vat uh ciang munkhat ah omkhawm bangin ka kingaihsun a, annkuang a um khawm bangin ka kingaihsun uh hi. Hithei hileh amah zong tuahun a tute thum leh a tapa leh amo tawh annkuang hong umkhawm nuam si in teh maw ka ci hi. Topa hoih ahih manin tua bang hunte a tung pelmawh dingin ka lamen a, ka thungetna zong ahi hi.\nAnn kine thei ding hita cih ciang ka tuncil nitak vua ka kikholh khop bang un “GM Product” cihte bel ka gen nawn kei uh a, ahi zongin thu tuamtuam genkhawm, holim khawm in ciamnuih luite peuh genkik, pholh kik in hun nuam ka zang uh hi. Khualpu dam melloh manin a nu Bawinu leh Khualpu hong kikhawm theilo a, ahi zongin inn ah thungetna hun khat ka zang thei uh hi. A inn uh lah gol, a room lah kicing in, a desktop computer uh zong zat nop mahmah hi. Australia ah Zomi te in Apple Computer pian vive na zang uh in a nopci lihliah vive na himawk hi. Inn khempeuh phial ah compound nei ahih manin utte adingin pak, anteh, singno suan theihna ding om hi. Inn lei zo peuh le uh a huang neilo cih omlo hi.\nVok ngoi hong em khin uh a, kuang tawh innsung ah hong tawilut veuveu uh hi. A khu vitvit kimu thei a, a nam kiza masa zaw hi. Gilkial sak hanhan a, bawngsa tui gim hong nam thuah leuleu a, aksa kan gim in hong behlap taktak ciang eima cil ciat kivalh hita mai hi. Thupha Khempeuh Hong Pia Pasian kiangah lungdam koh khit ciangin komau kuang ding ciat la in ka duhduh uh, ka deih zahzah uh la in ka ne ziahziah uh hi. Christmas hinailo napi sa duhzahzah la, duh zahzah ne thei cih pen THUPHA takpi hi, deihsakna thupha hi. Ki itna ankuang ahih manin lim in al a, cil in khum hi.\nAussie Zomi te in a facebook vuah vokngoi photo koih pahpah uh, voksa em huan min sitset khawng koih pahpah uh ahih cianga i cilphulsak mahmah. I va zin leh kituakkha takpi mawk, nak lungdamhuai hiven. Lim lah lim, cil lah cil. Tengsuak in nene leng ki ut mai hi. Australia a tung dingte hampha sa ing. A tungkhinta te lah hampha masa sa ing. Gam nuam, nek leh dawn kicinna gam hi.\nA zah tampi in TOPA in a kiluina kuangte dimkik dinga, a zah tampi thupha tawh na vuk dinghi cih ka lamen uh a, ka deihsakna uh ahi hi. Zingmah, thai mah ciang ciah ding hita ka hih man un hih bang sa lim ka nek kik ding uh mualmong et bangta kha mai ding ka um hi.\nTawm behlap leng. Kei ka hamphatna khat pen sa duh mahmah pawl ka hi vanglak hi. Neutung pan khua ah sa kine den, khintung ah sakeu kilawi ngeilo pawl ka hi vanglak uh hi. Ka pianna pute zong sa man thei lam na hi in, sa ka ngawl taktak ngei kei uh hi. Tua manin sa duh mahmah pawl, sa lim zong a thei nuam dekdek pawl ka hi hi. Kei mahmah zong sa beng in ka vak tawmlo a, zusa, vasa, gamsa zong in ka diangkhia thei den hi (sangkhak ciang). Tua manin Aussie ah sa lim hi ka cih pen a uanggen ka hi kei a, a sate uh a fresh mahmah na hangin a lim hi cih ka tel hi. US zin lai khatvei Pa Thawng leh Nu Kok tawh Kel go in ka pai uh, tua sa ka nek uh zong a lim mahmah, a fresh mahmah ahi hi. Tua banga sa thak, sa lim, a fresh mahmah peh Aus leh US ah om himawk hi. Sumbuk ah kizuakte pen a sialo dingin aki “process” sa ahih manin a lim dan tuam hi.\nGilvah phit phet in ka nek khit uh ciang lungdam ko, thungetna nei khawmin lungnuam takin ka kikhen uh hi. Hunpha ah Topa in hong kimu khawmsak kik dinga, hih banga lim an leh mehte kine khawm kik ding hi cih lametna lianpi ka nei hi. Ka tute Topa in thupha na pia henla, a sep a bawlna vuah lamzang in lawhcinna na ngahta uh hen. Tunote sangkahna leh pilna zonna ah zong pilna cimna a pia Topa in a kicingin na pia in a lawm a gual lak ah mi englo, mite etteh in na lamsangta hen. Lungnuam cidam in kalsuan in Topa mai zongin nisim nuntakna nuamtak in na kalsuan uh hen. Hong deihsakna khempeuh uh amaute adingin thupha suak in a dim, a let in amau innsungah thupha tui bang na luanglut ta hen. Hun hoih hunpha hong piapa tungah lungdam. I omna ciat ah Topa in hong kemta hen. Amen.\nPrevious: Tulaai Leitung Thuthang Tuamtuam Updates October 8, 2015\nNext: Ka muhpak US Gamthu pawlkhat (20) ~ Awn Za Pau


url: =Petite a-level escort Melissa in Buldoo\nHi Guys...?? I suggest a good time together either one hour or one night. I'm 5'7, with busty 36DD (...) Buldoo\n100% REAL PICs Let me Pamper you and create memories that will last a lifetime (...) Buldoo\nLocal Independent Escorts Buldoo\nCheap Independent Escort Buldoo\nescort girl Buldoo cheap escorts Buldoo\nescort service Buldoo, local escort Buldoo, adult, cheap, mature, bbw, vip, cougar, granny blonde, brunette, female, black


url: =Kimpu leh Kimpi – 6 ~ Hau Za Cin :: ZOMI DAILY\nposted on 6 August 2010 at 10:21 am Lomkholna: Article, Hauzacin\nKimpu leh Kimpi – 6\nNuamno Niangtui Nunnuam pan niangtui a dawn khit uh ciangin Kimpu zong a lawm Nuamno te tawh a gel sim uh hi. A gelsim lam uh Kimpi in a theih ciangin kongkhak lam ah zunbuk pai ding kineih in na makhelh a, Kimpu te zakkhom dingin ‘e-hem’ a ci hi. Kimpu in a nunghek leh Kimpi na hi a, a cihna ding theilo in a om heeihaai hi. Nuamno in a u Kimpu bang hiha ding hiam ciin a nunghei vat leh Kimpu leh Kimpi kigal-et laitak muphei malam a, hehlua in “hua bang khawng gal etet ken” ciin a puan ban pan a kaikhia hi… Kimpi zong a sam sau ningniang veivik in a kiheisan hi. Kimuh kik ni a om tam maw!\nSMS: “U Kimpu, Nuamno te tawh na kikholh mana hong hopihlo lianga hong gelsim san maw… hmm.. nuamsa lua uhteh…”\nSMS: “Kimpi, tua bang hi peuhmah kei, ka manlah vua na dingkhia baih hi ung… zinglam ciang sanginn ah damin kimu ni aw, lamdang na sa ken aw…pliz”\nSMS: “Na nungakte mit lian lua incia, hong mu ngam nawn kei ning… ha ha…”\nSMS: “Ka nungak zong hinai beek kei e”\nSMS: “Na nungak hita hilo dia hong mitsiin phuaiphuai zelta hiven. Nang tawh na kiho theihna ding kei kiang hong thuum kei hun ommah hiven”\nSMS: “Kimuh ciang kam tawh hong gen ning Kimpi”\nSMS: “Gen tangtang zong kul nawn kei e, kician lel… all da best”\nSMS: “Kigen thei nai kei ei, tua bel saang nai keng”\nKimpu zong a Hostel sungah kiziazia a, tu leh lah a om nuamlo, ding leh lah a om nuamlo, ‘ui mei kang’ a cih bang un kipei tengtung hi. Itna hik in hong pet lah hisamlo, banghanga mite lungbuaina dinga om ka hiam aw… Kimpi lungsim hoih kasak hang amah lah taw-ta gamtat nuam lai, Nuamno themkhat tulai nungakte hizaw ka cih hang lah ka nu leh ka pa deihte hilo zel, mikang gamtat lau zel, tua kikal ah a om, khua lam zia a hoihteng a thei, hunthak gamtat a hoihteng tawh a kisap ciang a nungta siam omlo hiam? Mu nailo ka hiam? Zong zolo hizaw ka hiam?? Bangbang ahi zongin khualam nungakte pen khem baih zaw thei ahih ciang, a lungkimna uh olzaw ahih ciang miopi (khuapi) nungakte mah lim bawl zaw phot leng hilo diam… Kimpi bel damin zol kik leng ngahkikzo lel ning e…. hmmm…\n“Lawm Kimpu annek hunta ei, pai diam?”\n“Pai leng aive lawm Thangpi”\n“Pai o, bang kiveivei na hiam, den pek pan kong etet leh tua teng ah na muk hum, na lu kun, na khepimuk deelsak in kipeipei ve teh aw, na gil zong kial inteh… pai mengmeng ni… ha ha…”\n“He, sangkahna ah, Maithak Muak Ni pan ka Break Dance pen maw nungakte in hoih nasa mahmah in, kei pen star suak keii, ka liangko tungah aksi taang zihziah banga hong kimu keei… ka lungbuai hiveh aw…”\n“Mawkmawk, tua khawng khuapi nungakte kamsiam peuh tawh kilungbuaisak ken. Na ki miopi omsak mahmah hang na experience tam nailo hi. Khuapi nungakte in na melhoihna leh na thadimna bek hong iplah ding, lawmngaih dinga hong nei dingin hong siasak lel ding uh hi. Nuamno te khawng tua banga siam mahmah ahi uh aw…”\n“Nuamno, kua Nuamno?”\n“Hua a melhoih, a kamsiam, zong a tei mawhlo khat pen e. Mu lecin a mel bel hoihsa pah niteh, ahih hang mel ciang bek ah lungkim ding na hih kei leh naihlua ken maw, kidawm in”\n“Aw, hi maw. Kidawm zo mahmah lel ning e, thungetna tawh pang ding hilaiing ei”\n“Ciamnuih tawh thuah lai kei o, hong mitsiin leh na cimul tho dinga, a awm hong taatphei leh tuisik bang ding hi ciai… Delilah na thei na, Delilah?”\n“Aw, aw, …. ”\nSMS: “U Kimpu, hong phawklua ing ei. Tuni nong niangtui dawnpih ka lung uh damcip. Next time, ko hong taih nung. Tua khit ciang nang hong khilai kik, tua bangin kilaih zel ni maw, i kimuh ciang. But for today, good night, and I miss you…”\nSMS: “Lungdam taak kei ei Nuamno. Kimuh kik ciang niangtui kinekpih ding kul sese tuan kei. Tuni bel Nuamno Niangtui Nunnuam tawh kinai ahih ciang kong lutpih pak hi e. Miss cihte pawl ngaihsun kei o, na laisim ding thupisak zaw o”\nSMS: “… kimuh ciang genkhawm ni, sms ah kicingin kigelh thei kei. Na mangpha in, see me in ur dreams, got it”\n[Hih Nuamno pen a bangci vatvat a leh nitumna lamte gamtat TV ah kimu te bang veh aw, zum vetlo, hih ziahziah lel… see me in … dreams…. ka maizum kikzaw phial e. Pasal sang frank zaw mawk veh e… kidop pian bel kul ahi tam maw]\n“Lawm Thangpi, tu nitak lai na sim khit ciang ka room ah hong hawh aw, tawmvei holim ni. Kong dot nop khawng zong om e”\n“Aw, hilo dia. Zan nai 11 zawh ciangin aw. Ahi zongin nektheih khawng na leikholh kullo dia.. Nuamno thu khawng hong dong nuam na hih leh… ha ha..”\n“Ha ha… Nuamno thu bek hipah sam kei e. Kei sangkah dinga kong pai sawtnailo a khuapi, miopi om dan, gamtat dan a thei nailo ka hiam cih khawng hong dong nuam hizaw ing e…”\n“Ha ha …. lawm Kimpu, tua bang khawng na theihnop leh lawm Thangpi dot kul kei, keimah Mutpu in hong hilhthei lua ning… nang room ah kul kei ei, kei room ah hong pai o… lawm Thangpi amah laisim ding hau hi…”\n[Kimpu a lungbuaita, a kuazaw muang ding thei nawnlo… khat lah nial ngamlo khat lah nial ngamlo…a gen ding theilo… zan nai 11 ciang Mutpu a room ah hong lut a, Kimpu lupna tungah a tu phei pah hi. A zatepbang pen Kimpu kongkhak gei ah pai ahih manin zakhu hong nam lut veuveu hi]\n“Lawm Kimpu how are you?”\n“Fine, seeng khiu (thank you)”\n“Tua bang pah ding aive. Nang pen ka zakna pan English khawng kisin nuam mahmah cih za kaihcianga maw, hong hopih hi ing e. A siam cih bang zong hi tuan khang”\n“No, kumkhat bang na om khinsa te na siamzaw mah nucia lawm Mutpu aw. Pian kum a kibat hang ko khuata pan hong paite sangkah kiziakai a, no a hampha hi uh teh,”\n“Khaih, tuate thupi kei, nidang ciang gen ni. Tunitak i thugen ding banga, kupnop bang ahia le… kong huh theih om hiam?”\n“Kupnop cih a, lawm Thangpi kiangah ka genlai in bel ka lungsim ah khuapi i cih i pupa te in “miopi” ana cihcih uh i tun ciang nuntak dan thak bek hilo, a tuamtuam kampau, gamtat, kizepna, kammal nangawn in kilaih a, kei bang tuate nopsa lua, ka khuapihnu Kimpi kiangah bang zong “hihte i sin ding hi” ciin khualam omdan te ka nuihsan a, khuapi a te ka kisinpah hi. Tua bek hilo, English nangawn theih bangbang kipau pah bualbual nuam e maw… phone cih khawng a min bek i zak hi a, Zomimio College ah kikah kei leh kimu nailo ding, kizang nailo ding, sang a tunglua akisa hita e… khua lam bang a kineu muh mahmah hita…”\n“Ha ha ha… hoih ei lawm Kimpu aw, i ngaihsutna kibang ei… lawm Thangpi te khawng maw, ki gospel sak in, biakinn khawng pai ngaingai, Pasian thu khawng ka kitheisak e ci uh nungak lah tonpih ut mahmah uh hilai… Nuamno bang a try try hang a ngahzo vetlo aive… sum neilo hiven.. khuapi khawng pen maw, noptaka zat ding hilel, laisim cih khawng kum khat fail hang kum kik ciang kizomkik theilel hilo maw… en ve kei bang, kum khat lost hipan… ahih hang nungak hoih nono tawh kivak kha… inn lam ah sum kivaikhak lel a, nuam himai…”\n“Aw, hi maw… lawm Mutpu, tua bang na om na nu leh pa sumlua lo ding maw?”\n“Sup cih pen amau ta kihi ven, bang hong vak nop kei uh leh tapa hoihlo a nei himai uh aive le, understand, Kimpu??”\n“Zong hi kawikawi zel mah e maw… yea yea…”\n“Tua ahih manin… college nuamtak na kah nop leh ENJOY phot, na melhoih lai in… va ciah ning ei, mangpha.. kimu kik ni..”\n“Tu lai phot ve…”\n“No, no, no…. ihmut hun. Ihmut hun ciang ihmu ding, vak hun ciang vak ding, nungak hel hun ciang hel ding, ahih hang mi nawngkaisaklo ding… maw, Kimpu… mangpha mangpha..”\n[Hostel cih pen mi tuamtuam kigawmna himawk e maw. Lawm hoih zong om dinga, a sia zong om ding himawk. College kah cih zong a hoih teng zui thei kei leng a sia zong sin khop ding om hih tuak. Miopi sung nuntak bang hizen hiam. Bangbang ahi zongin khatvei tangval buang Nuamno bang a hoih leh kamsiam muh pakpak ding omlo dinga, kitenpih ut kei leh zong tawmvei kingaih khit ciang kikhen ding himai hilo maw. “Zi ding leh lawmngaih a tuam”…kici hilo hia mate… ha ha… kei zong lumphot ning e… Nuamno tawh kimu leng bang ka cih tam aw… Kimpi tawh kimu leng bang ka gen tam aw… tuni Sunday aw…. zingsang pan kipan, kikhop tawp, nitak lam hi… tun zan lup hun ding tan in thu tuamtuam…. lamdang si e aw…. lawm Mutpu sang lawm Thangpi kikholhpih zaw leng a picing zaw tam aw, picing zaw leh zong enjoy a om tuan kei leh bang a meetna, college kah cih buang….. ihmu leng zingsang ciang nithak hong suak ding a, hun thak ah na thak hong kihei khia teei lo dia…. zzzzzzz….]\nPrevious: Kimpu leh Kimpi – 5 ~ Hau Za Cin\nNext: Zomi Association Australia (ZAA) hongpian khiatzia


url: =Kandawgyi Palace Hotel meikang hangin mi 2 si, akatna ahang kitheinailo :: ZOMI DAILY\nposted on 20 October 2017 at 4:59 pm Lomkholna: Myanmar, News, Sawltak, Yangon\nMyanmar, Yangon khuasung aom Kandawgyi Palace Hotel pen Thursday zingsanglam in meikanggawp hi. Misi pen akizakcilna ah mikhatbek asi ci’n akiza hi a, ahi zongin adangkhat kibehlap in, misi 2 phatota cihi.\nHih meikatna ahangpen kumpi thunei te leh Hotel anei te’nzong bangmah theician nailo uhhi. Zingsanglam 3am hunpawl in meikang akipan himawk ahih manin, Fire Investigators te’nzong meikat kipatna pen paulap “Evidence” kician limtak in azonsan laitak cih MMTimes pan kiza hi.\nZanni in akizakna “initial investigation” akibawlna ah hih Hotel ii inndawl 5th Floor panin meikang akipan kici hi. Tua inndawl 5th Floor sungah Meeting Rooms tuamtuam leh zintunbuk Guest Rooms zong tampi aom ahihi.\nHih Hotel anei ahi Htoo Hospitality panin CEO asemlaitak ahi Raymond J. Bragg in agenkhiatna ah meikat akitheih ciangin meiphelh dingin Fire Brigade te ki zasakpah a, amau sawlna “Instruction” piakbangbang in aki gamta hi ci’n genkhia hi.\nTulian laitak in hih Hotel meikatna ahangpen ko ii genkhiattheih bangmah akician omnailo hi. Police te ii kankhiatna “investigation” Result aki ngaklaitak hi ci’n genbeh hi.\nHih Hotel geinai ah meikat akipatlian laitak in aomkha numei khatin agenna ah apuakkham, agin ngaihmahmahkhat kiza a, tuakhit ciangin Hotel Building sungpan in meikhu pusuak ziahziah cihi.\nTuakhit ciangin meikuang tawh kizompah a, meikuang pen huaisia mahmah ahih manin, asung ah meikuangsakthei “inflammable” van honkhat omhiding cihi.\nRegional MP U Hla Htay in agenkhiatna ah hih Hotel mai ah zingsang 3am hunpawl in katung a, tuahun in meikuang pen phelhzawhding hinawnlo in, kuangziahziahkhin cihi. Lamzikpi tungah Hotel zintung Guests tepen azanlup niklepuan tawh omngeingai uhhi.\nAkhut sungah bangmah tawiman neilo in, ami asuahtaktheih nadingin ataikhia ngeingai uhhi. Hotel Staff tengin Firefighters tetawh Gas Tanks teng apualam ah nawnkhia uhhi. Meiphelh inzong buaimahmah uhhi ci’n genkhia hi.\nHih Hotel meikatna tawh kizui in Luxury Hotel khat buangding in Fire Protection System akician omlo, neilo hi ci’n kigen hiauhiau hi. Tuavai tawh kisai in CEO Raymond J. Bragg in agenna ah hih Kandawgyi Palace Hotel sungah Fire Protection System hoihtak kithuah in, avekin siatna bangmah omlo, ahoih vive hi ci’n genkhia hi.\nYangon leh ageinai States, Regions tuamtuam panin meiphelhding in Firefighter mi 500 val leh Fire Truck 60 valtawhh mei akiphelh hangin kiphelhsiang zolo in, Kandawgyi Palace Hotel pen meikuang lakah beicipdek hi.\nVideo: Fire decimates Rangoon’s Kandawgyi Palace hotel\nHotel Official leh Police te genkhiatna ah hih Hotel meikatna hangin mi 2 in sihlawh hi ci’n genkhia uhhi. Media tuamtuam te genkhiatna ah tua asi mi 2 tepen Japan gammi leh Thai gammi ci uhhi.\nMingalar Taung Nyunt township panin Police Officer khat ii genkhiatna ah asi khatpen 5th Floor meikat kipatna inndawl panin akimukhia cihi. Tua asi pen Thai gammi hiding in ki ummawh a, ahi zongin numei pasal cihpen akician in ki genkhiathei nailo cihi.\nHih Hotel meikat laitak in inndei 96 Rooms ah zin atung hi a, zintung khempeuh Local leh Foreigner akigawm in mi 141 zintung in aomlaitak ahihi. Tua zintung Guests tengpen ageinai aom Chatrium Hotel leh Hotel Rose Garden te ah ki tuahpheisak hi ci’n CEO Raymond Bragg in genkhia hi. Sawltak #zomidaily\nPrevious: Melbourne Zomite’ dahna thuthang: Pa Len Khan Piang (kum 49)\nNext: Na hoih khat sepkhiat theihna ding in


url: =Puandum leh Puanlaaisan (Ngeina Vangil) :: ZOMI DAILY\nposted on 2 June 2015 at 10:12 am Lomkholna: Article, Ngeina, Zokhai\nMimal-a hongdong zeuhzeuh Zomi khangthakte’ ading dawnna:\nNgeina Puan Taktakte\nZomite-pen kuama’ pattah loh-in hong pantah, hong makaih vaanglianpi khat nana om-a, pilna leh bitna-tawh kidim thuciin tuamtuamte leh numei pasal minsel puan/dial te nangawn nana nei-uh ahihman-in Pasian’ Min I-phat uhhi! Maranatha!!!\nPuandum leh Puanlaaisan-pen Zomi Numei leh Pasal’ minsel vangilte hi-a, American Missionary te’ hongtun ma-a akigaan ahihi. Siamgat-pen kuama’ hong pattah hilo-in, pupate vaaanglianpi khat-in ana-piak siamna ahihi. Khutsiamzil lamsang kipattahna dangte-tawh kibang lo-in, amau’ theihtawm bangphial-in akipia suksuk siamna ahihi.\nTaangthu cihtheih ahita ka’ pa-pen 1929 kum-in suak-a, ama’ nu – ka’ pi, Pi Ciangcing-pen 1899 kum (kiim)-in suak-hi. Ama’ nungakno laai-in Puandum leh Puanlaaisan-pen mi-nuamsa zawdeuh, ankhing kham zawdeuhte bek-in nei-a, niiksiing ahihleh neikim uhhi. Niik teen-khat teen-nih khawngbek-tawh alemtoto-uh (tu-a deihdeih-a laih ziahziah daan hilo, haksa ahihman-in 1 leh 2 ciangbek nei-in dawm mahmah, sawtzangh mahmah-uh) ahihi.\nPuandum leh Puanlaaisan te-pen ka’ neulaai-in ka’ Pi-in bangzah-in piibawl-hiam cih tu-in ka-phawkthak mahmah-hi. Khuadam sa-in apuandum silh le-ung, “kheihkheihkheih, bawkte, bawite, hihte-maw ahunlopi-a kisilh ngeilo” ci-in hongzol-in hong sennsak ziauziau-a, mawksilh peuhmahding hongphal vetlo-hi. Puanlaaisan-pen ko’ khua-ah daapzaal kici-a, tua-zong sia-kadawh-pwey khawngciang-in silh nuam-in la khiankhian lehang “hihte ahun-amual omhi” ci-in hongphallo uh-a, sia-kadawh-pwey khawng bangmah-a hong simsaklo-uh ahihi. Ei’ ngeina-ah nana-om ngeilo takpi-mah ahihi.\nPuandum leh Puanlaaisan-pen Zomite’ Ngeina puan thupipente hi-a, 1900 ma-in kinei khin-hi. Puan tung-a meel (color) te-pen khangthak khenkhat-in “pupate-in asan, a-eng bawlthei mahmah kenteh” ci-theiding uhhi. Pupate’ meel (color) bawlzia akithei nawnlo hizaw-a, asan-pen kheiisan-tawh bawl-in, a-engpen bepi-teh leh sathau nam khat-tawh bawl uh-a, avompen singhaang-naai leh beelmang-tawh bawl uhhi. A formulae I-theih nawnloh manbek hi-a, pute’ hun nangawn-ah thausialphei zepna tekhawng, tembul, naamsaubul leh apaai zepna tekhawng ameel kip mahmah-in kikheel vetlo-hi. Tua ahihman-in meel bawlthei lua mahmah-uh ahihlam umkhial lo-a upding ahihi.\nPuandum: Puandum-pen Zomi Numei minsel hi-a, adiak-in tanu neite’ ading-in Mokhak Ni – tapa neite’ ading-in Molaak Ni-in Mo leh Moliahnu-in silh uhhi. Tua ni-in mokha innteeknu (mo’ nu) leh mola innteeknu (mo’ teeknu dingpen) te-inzong silh uhhi. Ton ciang-in Tonteeknu-in silh-a, tualo mundang-ah kizangh lo-hi. Numei-in asilh ciang-in adeek vial-in aliangko nihtuak-ah, a-aang lam-ah kaaisuk-a, dial-awh bang-in ok uhhi. Puan baatphei kici-in atunglam-in kikhaisuk zeuzau ngeilo-hi.\nKhangcing numei khat asih ciang-in laáng ahihkeileh haankuang-pen Puandum-tawh atunglam-in kizeem-a, tua Puandum-pen haan pan-in kiciahpih kiik ciatciat-hi. Atunglam-a akizeem-pen misi hi-a, Baatphei-a akizeem-pen mihing ahihi.\nPuandum-pen ataangpi Zomi Numei kim-in neihding haanciam uh-a, ahizong-in akizatna-pen Pasal Aneih Ni leh Mo Aliah Ni, leh Sih Ni bek-ah kizangh-hi. Mo Aliah Ni-pen ama’ ni hilo ahihman-in athupi-pen Pasal Neih Ni leh Sih Ni bek-ah kizangh cihding ahihi. Tua ahihman-in pasal neihding alamen ngam nawnlo Zomi numeite-in Puandum-tawh kizep hunding (Sih Ni) bek ngaak-uh ahihman-in,\n“Guallaai-ah dumpuan ka’ baatphei ding-aw, haaibang ngaak-in vul ing-e,\n“Haaibang ngaak-a ka’ vulna-aw, baatphei tungsuah phamna-hiam ci’ng-e!\nci-in laphuak uhhi. Zawlleenna-ah nungaak-in hihla asuutleh angaihpa omthei nawnlo-in kiteen nading manlaang tak-in vaaihawm pah ci-uhhi.\nPuanlaaisan: Zomi Pasal minsel Puanlaaisan-pen kimawk silh lo-in, Ton Ni, Miimza, Taangza Aih Ni leh khangcing pasal khat Sih Ni-in kizangh bek-hi. Molaakna-ah silhlo uhhi, banghanghiam cihleh Pupate-in ama’ zii-ding akilaak ciang-in ama’ lawm itte-tawh atuam-in hunzangh uh-a, mola khawng-in va-kuan kaankaan lo-uhhi. Zek (zehtan bang-a zahtaakna-tawh tang/zuui) bang-in thupiibawl mahmah uh-a, akisawp ciang nangawn-in ka’ Pi’ hong hilhna-ah, “taangbaan dungzuui-a pho loding, khep nih suah-a khaisukding” hongci ciatciat-hi. Banghanghiam cihleh Puandum mahbang-in pasalte-in veilam liangko tung-ah kuah-in abaatphei-mah ahihman ahihi.\nPasal khangcing khat asih ciang-in laáng ahihkeileh haankuang dungzuui-in kituam-a, haan pan-in kiciahpih kiik ciatciat-hi. Atunglam-ah silhpen misi cihna hi-a, baatphei-pen mihing cihna ahihi. (tu-a Puanlaaisan athaangbawl Zaamnu’ silh daan-pen misi cihna ahihi). Hihthu ka’ Pi-in hong hilh ahihman-in Puanlaaisan atunglam-a ngawngkhih (necktie) akibawlte cikmah hun-in ka’ ok ngeikei-a, awh-zong kasawm vetkei-hi, deihzong ka’ deih vetkei-hi, banghanghiam cihleh thutheihloh vaailua leh pupa’ ngeina thaangzat vaailua sa kahihman ahihi. Aneite’nzong nana phuumcip lel le-uhcin pupa’ laukha laambang apaak zawtam cici-ing.\nTanghciin-tawh mehpak lehang: Tanghciin-pen pupa’ hun adiak-in tualgaal laai-in khua akisaatleh akhuakhua-a kidona hun hi-a, tua ama’ khua ahuu, ahum leh ahonkhia Ngalliam tebek akipia ahihi. Akizatna-pen, Gaal Aih Ni leh Sa Aih Ni bek-ah kizangh-a, Vaphual Mul tot-in Ngalliam pa-in lumsuih laamna alaam kawm-a abaatphei ahihi. Tua Ngalliamte asih ciang-in laáng ahihkeileh haankuang-pen atunglam-in Tanghciin-tawh kituam-hi. * Tu hun-a bangmah sep gina nei ngaplo Tanghciin khawng kipia ziauziau, biakna siate-khawng pia mawkmawk, kuama’ piakzong hilo, akizuak lei-in puan-a khuui-a silh maimai cihte minam it te’ ading-in laaitang nat-huai mahmah-hi. Tuabang ahihte-zong ataktak-in minam ngeina thaangbawlna hi-a, haii cihtak-a ahaii hilel-hi. Amau-houh pil akisa tata hizaw laaideep-uh. Tuabang puante silh lohding, khiahbawl-a, piakding akilawmte bekmah piakding ahihi. Haii gamtat lua mahmah hihang!!!!\nMinam Ngeina azuun ding-a akipan kipawlna tudong om naailo cihtheih-hi. Malaysia-ah ZOCUS om-a, Kawlgam-ah omlo-hiam cihtheih khop-in Ngeina Vaai athei ki-omlo dinmun ahihi. ZOMUS -in music lambek, ZOLUS-in literature lambek, ZCLS-in Zolai mahmahzong apuah azuun sang-in Christian thutheihna lambek-mah, Zomi lah ahi Christian-zong ahi veve honkhat paampaih laailaai cihbangte kinei-a, NGEINA Azuun Pawl om naailo-hi, Ngeina mahmah-zong thei naailopi-a “Zuunding” cihbel apiang theilo-mah ahihi. Ngeina puan thupite uutbangbang-a abawl-houh atung-ateng keekkeek hi zawsop uhhi, hong heetkhaakleh bawkzek hiding I-hihteh ki-meetkhia sak lelni.\nNgeina theihna-in minam itna aguipipente’ lak-ah khat ahihi. “Zomi it mahmah saam naveng-in I’ Ngeinate ka’ theih omkei” cihpen “Pasian um mahmah-ing, Amah kua-hiam theikeng” cihtawh akibang ahihi. Minam theih kuul-a, Pasian theih kuul-hi. Pupa’ khekhaap theih kuul-a, Pupa’ Ngeina theih kuul-hi. Social thinkers, Philosophers, Scientist I-suak zong-in I’ minam leh I’ ngeina theih kuul-hi.\nHunkhat laai-in, siamsinna lam-ah thahaat ahihman-in Romanisation langpan sawm-a Church of England hong kiphuh hang-in Italian te naakpi-in hong haanciam uh-a, tu-in leitung-a ulian, mihau pente’ lak-ah Italiante naaktam mahmah uhhi. Australia ngial bang-ah Minister honmaangkhat Italiante ahihi. A’ Ngeina-uh khahsuah lo-hi, a-awsuah-uh khahsuah lo-hi. English apau ciangbang-in asiamlo kisa khadekdek zawzeen taleh athu-in naakzawh mahmah, tel mahmah-uh ahihman-in accent-tawh examination kibawl lo-hi. Pau lehlehlel uh-a, lian mahmahlel uhhi. “Makaai khat nahihteh na’ Teizaang awsuah khia photphot in” cihte ahaiivaai nana-hi zawsop lelmawk-hi, banghanghiam cihleh mite-in accent bangmah ahihlohlam theita, akammal, adeihna theician peuhleh, zanghsiam peuhleh cihte honghi zawta-hi. Khangthakte-in hih “…. awsuah tuamtuam I-neihte ‘zaaknop’ I-saktheih naaikeileh gualbaanlo, khuapimilo (unmodern, uncivilised) I-hihlaai gige lamtak phawkni. Lampaam singsaat pak hang-eih…..\nNgeina: Puandum, Puanlaaisan, Tanghciin, Khéphiau te-pen akimawkzat omlo-hi. Khéphiau bangpen nupite-in silhdelhna-ah akah ciang-a akikhuhna-uh, sihgaalna puan hipenpen-hi, tualo-in mawkzatlo uhhi. Khangthakte-in lungngaih ding-ah, namdang khat-in Puanlaaisan-pen pheiituam khawng-in hongzanghleh thusuahding, Court tunding I’ mawhpuak ahihi. Hihte-ah mapangding “Simbeng-zong kim ciitciat tangzaang kiguang” acih mahbang-in amapang diakding kipawlna kisam-hi. Mimal maaitang etna-tawh, “ko’ kipawlna thulu mahmah zongtawh kisai khakei” cih thapaai tepawl a-omloh dingzong naakpi-in thupi dinghi. Tutung-a Zomi numei khat-in Puanlaaisan hong thaangbawl bangpen naakpi-a a serious mahmah hi-a, Yangon-ah ZOCUS a-om keileh Zomi minpua kipawlna a-omleh tua kipawlna min-tawh Court kitun akuul ahihi. Numei’ khat-in akawng nuaisiah atuam nading genloh Puanlaaisan-pen numei’ duangtung limlim-ah akibaang ngiat loding ahihi. Hihte Pupa’ Ngeina hi-a, Pasian zahtaakna-zong ahihi.\nGender Equality-pen developing country background ansi khempeuh ataangpi-in “Numei leh Pasal Kikim” sa-kha uhhi. Naakkhialh mahmah uhhi. Gender Equality amuiituum masa-pen “Numei inzong vote khia theiding” cih pan-a hong kipanto hi-in: Numei ahihna-tawh simmawhbawl lohding, sila bang-a zat lohding, mawk vuakvuak lohding, mawk maak loding, ukcip locing cih-a kipan ahuampi genna hi-a, numei leh pasal kikim, kibang thei ngeilo-hi. Numei-in pasal’ thatangbang nei ngeilo ding-a, pasal-in niin neilo-in naupaai ngeilo dinghi (zatosiampite’ bawlte atuam). Pasal-in pasal ahihna-tawh mawhpuak nei-a, numei-in numei ahihna-tawh mawhpuak nei-hi. Ei’ hihna ciatciat theihding, ei’ mawhpuak ciatciat theihding, ei’ kizepna ciatciat theihding ahihi.\nTua ahihman-in Zomi numei ahihleh pasal aneih ni leh lukhuneelkaai akhuk ni-in Puandum-tawh kizeem lel henla, pasal-in gaalmat samat-hun hi nawnlo ahihman-in leitung buppi-a akizanghthei (Asia gam-a akipia mawkmawkte ahilo) lailam lawhcinna lianpi aneih ni leh zii aneih ni-in tanghciin-tawh kizeem lelleh kilawm mawhlo dinghi. Akibatna uh-a, asih ciang-uh’n numei’ haankuang Puandum-tawh kituam henla, pasal’ haankuang Puanlaaisan-tawh kituam tahen! Tualo lasakna-peuh, kikhopna-peuh, zuaugen ding-a pulpit ngahni peuh-in hih puante-tawh kizeem liatluat lohding mihing vaai ahihi. Tu-a Zopuan akici khialkha Tedimpuan ahihleh designer te-in aphal naakleh khutdawh ngetna ahzong silhtheih hilel ding-a, mikheemna-ahzong silhtheih hilel dinghi, banghanghiam cihleh abawlte mahmah-in “Zomi cihbang om ngeikei, eimi bek-om” ci ahihman-in thupi laakluat nading omlo-a, ahizong-in Puandum, Puanlaaisan, Tanghciin, Khéphiau cihte zek bang-a akizangh, Ngeina Puan Thupipente ahihi.\nHihthu honggin nading-in Zaamnu hong kizangh hi-a, “Kua-in ta-ya suai-ding?” cih kitheilo zahdong-in Zomi Minam Kipawlna tualniam I-hihlam kithei-hi. Tua ahihman-in Ngeina Azuun ding-in kipawlna kician neihding kisam-hi.\nZOCUS-pen Zomi Culture Uplift Society ahihman-in Kawlgam lamkaai-bek enpak lehang Zogam: Tedim, Tonzaang, Cikha, Thuklai, Laaitui, Kawlpi, Mandalay leh Yangon peuhmah-ah phuhloh aphamawh ahihi. Kipawlna-pen mawkphuh thapaihding hilo-a,\nThuthei leh avei khempeuh kizasak masading\nLungdeih sinthu suut khawmding\nTuplehngiim kician sinsen-a Statement bawlding\nStatement of Purpose-tawh kituak-a kalsuanding\nThukhunpi-in Statement of Purpose tawsawnding\nCulture ahihleh Literature leh Music and Dance zong kihelding\nAwsuah (Accent) thoihna leh phungvuhna kihelding\nKipawlna-in ahuamna munlehmual sehkip neiding\nBawhzuih ding leh pelhding kigii khunna seh sinsending\nHihteng akizawh takteh Kawl Gamukte’ kiangpan Registration ngen/ngah-ding\nMakaai dingkhawng kituh pahmalam loding\nMakaai te-in, “Zomi Culture Uplift” ahihlam, ama’ aituam nasep aseem ahihlohlam kitheiding, mipi-inzong makaaite-tawh sisan kinaaina peuh-tawh ameet laaknopna neilo pahding, minam tuihual-tawh tonkhawm theiding.\nHihbang kalsuanna I-kipat keileh I-ngeina lianpente nangawn hongki thaangbawl seemseem ding-a, mi-in ciamnuih alsawhna, cimphawng, kizepna khelnono cihbang ciangbek-in hongbawl dinghi. ZOCUS Kipat nading alungluut teng-tawh kamkum khopding kigingkhol den-ing, kigingkhol den ni!\nNgetna: Puanlaaisan-pen numei khat-in kawngnuai tuamna-a hong zatna tung-ah ZO-AW, Zomi National Council\n(Kawlpi), ZOMUS, ZOCUS, ZOLUS, ZAM, ZAA, ZAUS, LZI, WZC, ZCD, GZA khempeuh-in “Condemnation Letter” hong gelhciat le-uhcin na’ manphatna-uh kimu dinghi. Gap akuulleh gapding ahihi. Liausum aneih keileh mimal-in huhciat zaw lehang-a, tein 10 khawng gaam pongpong lehang, asumbel kidong zawvet bilbel ding-in “gapmin” publicly-a kitheizaaksak ding, tua hileh namdangte’n I’ ngeina hong zahtaak theipan dinghi. I’ sawmleh gapsum keizong huh lelding hi’ng. “Zomi Pupa’ Ngeina Puanlaaisan thaangbawl ahihman-in Tein 10 kigaam-hi” ci-in Kawl News ah suak limlimding,……..\nPrevious: Lungkim nang, Thalak nang khat bek om\nNext: A lawhcing makai i cihte in\n2 June 2015 at 6:55 pm\nTHUPI SA ING EI HIH.\ndal mung says\nHi sa lua ing\nDahna Pulakna : Mangpha Tg. Kham Suan Mang (Hatlang beh) kum 56